
Cum m-am rătăcit 
într-o poveste 
sau 
a fost odată 
ca niciodată 


A CRIS 


Ca să poți începe o poveste trebuie să priveşti la zăpada de afară, 
trebuie să te uiţi indelung la norii de pe cer, la bobul de rouă, la 
atitea și atitea lucruri aproape nebăgate în seamă. Despre toate 
acestea poți să povestesti întîmplări din cele mai neauzite cu putință, 
atunci cind focul aprins pare un cerb cu coarne de flăcări, care ar 
putea să îngenuncheze chiar lingă tine. 

Multi se feresc de zmei pind la adinci bătrineţi si se tem pentru 
totdeauna. Altădată am numărat pînă la zece și pe loc mi-au apărut 
vrăjitoarele ascunse într-un colț al casei. Dacă aprinzi un sfeșnic 
de argint poți vedea toate acestea aievea și, mai ales, nu-ți mai este 
teamă de nimic. 

Cind balaurul își aruncă de departe buzduganul în poarta caste- 
lului înseamnă că mai ai multe de povestit, că încă povestea nu s-a 
terminat. Într-una din zile am intilnit într-un colt al casei cîțiva 
slujitori îmbrăcați în veșminte aurite. 

— De unde veniți? am întrebat. 

— Venim de peste mări și țări, nu se cunoaşte? 

— Cum să nu, cum să nu... 

Am observat că în miini țineau fiecare cite-o casetă, așa încît am 


întrebat din nou: 


— Ce sînt acelea din mîinile dumneavoastră? 

— Sint casete din lemn de brad... Miroase dacă vrei... 

— Ce miros frumos, am zis, parcă am fi într-o pădure, nu-i asa? 
Dar la ce vă trebuie? 

— În casetele acestea sint sfaturile cele mai folositoare pentru 
copii. Cum te cheamă? 

— Corniţă, dacă vreți să-mi spuneți așa... 

Cu adevărat, în casetele acelea din lemn de brad erau sfaturile cele 
mai bune din lume. La miezul nopții simt că de fiecare dată trebuie 
să sosească un sol de departe al împăratului dindu-ți o veste greu 
de crezut despre căderea petalelor de mac sau despre alte fapte 
vitejesti nestiute de nimeni. Dacă te uiţi bine în jurul tău vezi ime- 
diat cum împăratul face semn cu mina dreaptă, furtunii, și furtuna 
se oprește; printre crenelurile uriaşe văd lesne cum vinturile obosite 
se întorc în evantaiele doamnelor de la curte, cum tunetul trece 
printre străji pe nesimţite. 

Am văzut că numai la amiază, cind cărăbușii sint somnorosi si 
lalelele se deschid doar la sunetul trompetelor, se poate da o luptă 
dreaptă. Va învinge cel care va bea mai mult sirop, ca să prindă 
noi și noi puteri. Așa se face că într-o seară craiul cel frumos mi-a 
cerut adăpost. 

— Bine, dar de unde vii? am întrebat. Atita drum pină aici... 

— Am trecut peste prăpăstii mari de turtă dulce. 

— şi? 

— Am întrebat pe geografi bătrini şi pe astrologi cum trebuie 
să merg printre potecile din stafide si printre serpentinele ameti- 
toare de zahăr... 

— Ce drum lung... 

— Am venit pentru adăpost, la noapte! 

L-am primit pe loc și craiul cel frumos a adormit de îndată. 

Odată mi s-a intimplat un lucru de necrezut: m-am rătăcit într-o 
poveste. În toate părțile unde mă uitam mirosea a zmei. Era foarte 
tirziu, nu mai puteam face nimic. Să te rătăcești într-o poveste e 
un lucru de care nu mai auzisem pind atunci si mă gindeam că poate 
adormisem de vreme ce mi s-a putut întimpla lucrul acesta. 

Ca să-mi dau seama unde sint mi-am căutat repede periuta de 

dinți, dar in nici o poveste nu găsești o periuță de dinți adevărată. 
Acum ce-o să mă fac, cum o scot la capăt? Îmi era teamă pentru că 
peste tot mirosea a zmei. Dacă aș fi avut un băț de chibrit Las fi 
aprins pe loc; zmeii se tem de chibriturile aprinse pe întuneric. 

Era prima dată cînd mă rătăcisem într-o poveste أو‎ mi se părea 
că văd de departe luminile casei mele. «Am să merg în virful picioa- 
relor să nu trezesc zmeii», mi-am zis, gindindu-m la luminile acelea 
unde credeam că este casa mea. Așa am și făcut. Mergeam în virful 
picioarelor trecînd chiar prin dreptul unui castel cum nu mai văzu- 
sem pînă atunci. Imi era frică de tot ce avea să se intimple pentru 
că într-o poveste se intimplă atitea şi atitea lucruri greu de crezut. 
“Totul părea adormit. Mi-am zis că nu trebuie să mă ating de nimic, 
pentru că astfel i-aș fi trezit pe toți ceilalți si nu aș fi ajuns niciodată 
acasă. Dar dacă în castelul de diamant se află periuta mea de dinți? 

Am tăcut mult timp privind speriat în urma mea; nu trezisem pe 
nimeni. Chiar în dreptul castelului era o fată cu părul lung. Culegea 
flori. Cind m-am uitat mai bine, am văzut că pe fiecare petală era 
scris cite ceva, iar ea încerca să desluşească. Se vedea cit de colo că 
era nefericită şi ar fi trebuit s-o ajut în vreun fel. 

— Cum te cheamă? am întrebat-o. 

— Severin, frumoasa Severin. 

— Acum trebuie să mă îndrăgostesc de tine, nu-i asa? Dacă nu 
mă îndrăgostesc de tine nu pot să te mai salvez niciodată de aici. 

— Asta e adevărat. 

— După ce imi găsesc periuja mea de dinți am să mă îndrăgos- 
tesc de tine și am să te salvez. Altfel nu se poate... O periuţă de 
dinți din lumea mea face tot atit de mult cit un castel de diamant 
de aici. 

— Bine, Corniţă, am să te aştept. 

Mă gindeam s-o întreb pe fata aceea cu părul lung, pe frumoasa 
Severin, dacă povestea tine mult, in asa fel incit să știu cit mai am 
pină acolo unde vedeam luminile casei mele. Am tăcut, de teamă 
să nu trezesc pe nimeni. Şi așa obosisem de mers și era tirziu. 

Pe drum am intilnit un împărat care-și pierduse întreaga impara- 
tie. Acum stătea sub un copac si mînca miez de nucă, fără să-i mai 


pese de nimic. 


— Miezul de nucă este cel mai bun după ce pierzi împărăția, 
îmi zise împăratul. 

— Aţi fost un împărat viteaz? 

— Am fost un împărat din cei mai viteji, dar mi-a plăcut mai 
mult decit orice bătălie miezul de nucă... 

Am plecat mai departe. În urma mea slujitorii împăratului țineau 
de-o parte şi alta curcubeul cerului. Începuse să se însereze și ar fi 
trebuit să mă grăbesc. Eram speriat pentru că mă urmăreau două 
vrăjitoare mergind sub o umbrelă. M-am ascuns după un vulcan 
pentru a nu fi văzut. Cînd m-am uitat mai bine vulcanul era plin 
pină în virf cu beteală. Așa că nu aveam de ce să-mi fac griji. Vrăji- 
toarele se.grăbeau atit de tare, încît păreau că pun la cale ceva. 
Cind văd o vrăjitoare imi tin respiraţia de frică. Așa s-a întîmplat 
si acum. Mergeau în tăcere sub mica umbrelă stringind, ca pe un 
ghem de lină, cărarea dinaintea lor, drumul pe care aveam de-gînd 
să mă întorc acasă. Mi-am amintit de fata cu părul lung rămasă 
lingă castel. Am trecut pe neștiute pe lingă ele fără să fiu văzut în 
vreun fel. Chiar înaintea mea era o cutie poștală. Pesemne că era 
cutia poştală a vreunei zine bune. Am privit mai îndeaproape și am 
văzut că mica cutie poștală era ținută în aer, de-o parte şi de alta, 
de două păsări ciripind fără încetare. Așa încît cutia poștală era 
purtată prin tot acel loc, fiecare putind să lase în scris vreo dorință 
sau vreo rugăminte mai mare. Însemna că eram pe drumul cel bun 
numai că în toată povestea asta nu era nici urmă de vreo piatră kilo- 
metrică, să pot ști cît mai am pină acasă. 

Pe drum am văzut urme de galoș si mi-am spus că trebuie să fie 
ale zmeului. Zmeul era încă în putere de vreme ce putea merge pe 
drumurile acelea. 

Sus, la mansardă, am văzut pe zina cea bună si mi-am zis încă o 
dată că mica cutie poștală nu poate fi decit a ei. Zina cea bună m-a 
văzut de la mansarda ei, cum treceam înspăimintat, în virful picioa- 
relor. Zina cea bună ar fi trebuit să știe că nu căutam altceva decit 
periuța mea de dinți în toată povestea!... Pentru asta poate mi-a 
si zimbit. Îngrijea cit era ziua de mare o floarea-soarelui. Trebuie 
că multe lucruri să se fi întimplat sus, în mansarda ei. 

— Zina bună, am întrebat, aici miroase peste tot a zmei... 

— Asta așa e... Dar am scăpat pe multi împărați de la necaz, 
nici nu ştii! 

— Cum asta? 

— După ce fiecare îmi spune necazul său, supărarea sa, le torn 
trei picături de mentă pe batistă. 

— Atit? 

— Atit. Le trece orice necaz. 

Pe drum m-am gindit că poate multe războaie ale împăraților au 
fost cistigate numai si numai cu mirosul acela de mentă. Cind 
o frunză, toamna, cădea pe pămînturile, pe moșia altui împărat 
decit a aceluia căruia i s-ar fi cuvenit, atunci cei doi împărați făceau 
totul pentru a se război. Dar zina cea bună, pesemne, îi ajuta pe amin- 
doi să scape de orice supărare numai cu cele trei picături de mentă. 

Zina cea bună închise ferestrele mansardei, gata de a adormi. 
În depărtare se vedeau pajiști înverzite, copaci încărcați de frunze. 
Cind zina cea bună închidea fereastra mansardei sale, însemna că 
povestea era pe sfirșite. Asa că am mers mai departe cu gindul, 
că mai aveam de trecut prin destule peripeții pină să ajung acasă. 


Cum m-am întîlnit 
cu un om 
care s-a rătăcit 
într-o oglindă 


SAB KRIS 


Acum sînt singur, am mers atita, am văzut lucruri nenumărate. 
Cine știe dacă intr-o bună zi n-am să povestesc cuiva toate acestea. 
De fiecare dată cînd vreau să povestesc, mă bate o rază de soare 
pe obraz și nu-mi mai amintesc bine nici zilele săptăminii. Dar 
acum observ că cineva mă salută. 

— Hei, cine sinteti? reușesc să-l întreb. 

— Sint un domn care vă salută. Mă cheamă Toni. 

— Un domn care mă salută? Atit? 

— Sint vrăjit, îmi spuse el si se uită in toate părţile pentru a nu 
fi auzit în vreun fel. 

— Atunci vă salut, domnul meu. Bună ziua. Mă cheamă Corniţă. 

— Şi dumneavoastră sintefi vrăjit? sopteste el. 

Nu văzusem niciodată un om vrăjit. Totul la el, mi-am zis, trebuie 
să fie vrăjit, altfel nu se poate. Era îmbrăcat în frac și în joben, pe 
care era gata să-l ridice în orice clipă pentru a saluta. Poate că toată 
vraja de care era cuprins nu era alta decit de a saluta pe cei din jur, 
tot timpul. 

— Nu, eu nu am fost vrăjit, domnule. Niciodată nu am fost 
vrăjit, i-am răspuns cu tristețe. I-am făcut o plecăciune cum imi 
inchipuiam că trebuie să se intimple în astfel de împrejurări. 

— Un adevărat domn, am adăugat apoi, pesemne că trebuie să 
fie tot timpul vrăjit. 

Aşa cum arăta puteai să juri că era scos dintr-un magazin de 
poveşti. 

— Trebuie să vorbim în tăcere, domnul meu, imi ceru el. Altfel 
îmi pierd toată vraja... 

— Ah, iertați-mă... Ar fi trebuit să știu asta. Un om vrăjit trebuie 
să vorbească tot timpul încet, am repetat mai mult ca pentru mine. 

— Dacă vorbiti prea tare as putea să dispar dintr-o clipă in alta. 
$i n-o să mă mai puteți vedea niciodată... 

— Înţeleg, înțeleg, i-am răspuns cu teamă. 

Pentru că ştiam că poți fi vrăjit în somn cu o nuia fermecată l-am 
întrebat: 

— Aţi fost vrăjit în somn cu o nuia fermecată? 

— Nu, stimate domn, am fost vrăjit într-o bună zi cind mă pri- 
veam in oglindă. Apoi m-am rătăcit în oglindă pind am ajuns aici, 
după cum vedeți. Dar acum sint cam trist... 

— De ce? am îndrăznit. 

— Vreau o caleașcă. Nu aveți o caleașcă? 

— Nu. 

— Ce păcat! 

— Dar pentru ce vă trebuie o caleașcă? 

— Cum pentru ce? Un om vrăjit trebuie să aibă intotdeauna o 
caleașcă. 

— Si un slujitor, am adăugat eu, intelegind despre ce este vorba. 

— Şi un slujitor... Un slujitor e totdeauna un om de nădejde. 
Aţi vrea să fiți slujitorul meu? 

— As vrea, dar nu sînt vrăjit. 

— Ah, uitasem... Sint atit de vrăjit... 

Aflasem de la omul cu joben că poți fi vrăjit în orice clipă. Pind 
voi ajunge acasă voi vedea destule, destule lucruri. Așa că ceea 
ce îmi răminea de făcut era să întreb pe cei care-i intilneam de aici 
înainte de-o caleașcă și de un slujitor. Dar se vedea cît de colo că 
nimeni nu-l putea ajuta cu ceva. 

Pe drum îmi spuse, cu un glas abia auzit, că toți oamenii pe care 
îi intilnise pind atunci si pe care îi vom mai intilni pe drum sînt 

căzuți sub aceeași vrajă care-l cuprinsese și pe el într-una din dimineti 

— Să mergem, am hotărit atunci. 

Înaintea noastră se întindea drumul cu mici indicatoare pentru 
cei care fuseseră odată vrăjiți. Ciudat, pe indicatoare însă nu scria 
nimic; erau numai desenate cite-o pară, cite un fluture sau petale 
de flori. Oamenii vrăjiți pesemne că indrăgeau toate aceste lucruri. 
Din clipa aceea am simţit că sînt și eu vrăjit, pentru că de undeva 
de departe venea un miros extraordinar de plăcinte. 

— Domnule, am mărturisit, sînt si eu vrăjit. 

— Cum așa? se miră prietenul meu Toni. 

— De la mirosul de plăcinte. Nu-l simtiti ? 

— Ah, glumiti, n-am auzit una ca asta. 

— Dar e adevărat, jur, am reușit să mai spun simțind vraja aceea 
cuprinzindu-mă. 

— Nu se poate, făcu Toni. 

Chiar în clipa aceea i-am arătat prietenului meu un tînăr care trecea 
prin apropierea noastră fără să ne observe în vreun fel. Tinărul 
citea mergind, fără să bage de seamă că înaintea lui se deschidea o 
prăpastie. M-am înfricoșat la gindul că tînărul acela va cădea în 
prăpastie si am tipat. Toni îi făcu un semn. Asta însemna că se 
cunoșteau. 

— E vrăjit, spuse el. Citeşte mereu aceeași carte, același tom: 
“Tratat despre căderea esarfelor in secolul crizantemelor. 

— Prietene, începu Toni, văd că citeşti mereu despre secolul 
acela îndepărtat. Spune-ne și nouă, dacă vrei, în vremea aceea 
exista mirosul de plăcinte sau nu? 

— Da, mirosul de plicinte a fosi cauza multor războaie şi a multor 
trădări. Uneori în istorie chiar și un semn de carte nevinovat poate 
să provoace un adevărat război. 

— Nu ştiam, spuse Toni, un semn de carte e un semn de carte. 
Dar plăcinta a fost vreodată pecete domnească? 

— Ah, plăcintele, spuse tînărul simțind deodată mirosul acela 
venit de departe. Cine sel 

Şi fără nici o legătură cu ce discutam, tînărul ne mai spuse: 

— Ştiinţa ne învaţă că în dantele se ascunde cea mai mare tră- 


dare omenească. 


— Cum așa? Ce fel de știință e asta? N-am auzit de așa ceva. 

Ca să poată să-i explice prietenului meu ce înseamnă ştiinţa aceea 
despre care tinărul citea, scoase o mică eșarfă dintr-unul din multele 
sale buzunare. Afară se întunecă atunci. 

— Să ne grăbim, am spus. 

Ne-am despărțit de tînărul acela. Cind ne-am uitat în urmă, 
tinărul, cufundat în tomul său, trecea pe neobservate atit de ușor 
deasupra prăpastiei care mă infricosase. Abia atunci l-am auzit 
pe prietenul meu spunînd: 

— Acum, da, înțeleg marea știință a lui, adică să poți trece atit 
de uşor deasupra prăpastiei, asta e știința aceea. Dar e tare greu... 
Mai bine o caleașcă și un slujitor. 

— E atit de vrăjit! 

Îmi era teamă să nu rătăcim drumul, pentru că din toate părțile 
veneau miresme cît mai îmbietoare de zahăr ars, de vanilie, astfel 
încît cu greu te puteai hotărî in ce direcție s-o apuci. «E adevărat, 
aceasta e împărăția plăcintelon, mi-am zis, lingindu-mi buzele de 
plăcere. 

— Uite o casă. 

Toni îmi arăta în apropiere o casă in formă de gogoașă. 

— Să batem la ușă. Aici stă Moș Lopăţică. 

— Moş Lopăţică? Ce nume e ăsta? 

— E plăcintarul cel mai bun. 

— Am înţeles. 

Boneta lui Moș Lopăţică se ivi în prag printre norii de făină. 

— Aha, dumneavoastră sinteti vrajiti, nu-i așa? 

— Da, sintem vrăjiți... 

— De la mirosul de plăcinte. 

— Da, da, de mai multă vreme! 

— Ei, atunci poftiți, intraţi înăuntru, uitasem să vă invit. 

În toată încăperea nu erau decit cuptoare inrosite, păzite ici-colo 
de bursuci, ajutoare de nădejde ale lui Mos Lopăţică. Într-un colt 
al încăperii era agățată o planșă uriașă. reprezentind toate stelele 
şi constelatiile cerului, dar, cum anr observat mai apoi, toate plane- 
tele și corpurile cereşti erau înfățișate prin comulețe şi plăcinte de 


tot felul. 


— Dacă o să mergeţi ceva mai departe o să dați de o cetate foarte 
veche. E lucrată toată numai și numai din zahăr pe băț. 

— 0 cetate atit de veche lucrată numai din zahăr pe bat? 

— Vai, ce bunătate! 

Ne-am așezat la masă să ne înfruptăm. Toni părea cel mai grăbit, 
dar Moş Lopăţică nu băgă în seamă lucrul acesta. Făcu un semn 
unuia dintre bursuci şi bursucul, cu un nume pe care nu-l auzisem 
prea bine, dispăru. 

* — Am să vă arăt lucruri pe care nu le-aţi mai văzut... 

— Ce bine, m-am bucurat uitind cu totul de drumul pe care 
trebuia să-l fac pentru a ajunge acasă. 

— Sinteti orator? am întrebat privindu-l cu admirație. 

— Da de unde, sint un biet plăcintar. 

“Tăcu o clipă, se înroși de-a binelea și adăugă spre mirarea noastră: 

— Şi astronom. 

Bursucul se întoarse, aducind o uriașă lunetă. Era, cum mi-am 
dat seama, luneta lui Mos Lopăţică. 

— Priviţi, spuse Moș Lopăţică, e o lunetă din secolul trecut. 
Ne-am strîns toți trei în jurul lunetei, mai întîi cu teamă, apoi cu 
admirație. Luneta uriașă se rotea în orice direcție în care ai fi vrut 
să priveşti. 

— O lunetă adevărată, abia am putut să adaug. Toni rămase 
uimit, nemaiindrăznind să întindă mina spre bunătățile bătrinului 
aşezate pentru noi. Moș Lopăţică, cun un glas aproape neauzit, ceru 
să se stingă lumina. 

— Priviţi, priviţi, prin lunetă, mai spuse. 

Ne-am repezit amindoi să privim cerul așa cum ne sfătuise bătrinul 
plăcintar, dar, în loc de steluțe, de comete. văzurăm cu totul altceva. 

— Ah, uite pandispan, acolo mai spre dreapta, făcu Toni. 

— Şi cornulete in toate felurile... N-am mai văzut. 

— Nu se vede prea clar din cauza prafului de susan, spuse Moș 
Lopatica. 

— Asta e adevărat. Ce nu înțeleg este cum de se simte de la asa 
mari depărtări mirosul de chec, pină aici la noi? 

— Ce de covrigei... Trebuie să fie tare buni! 

— Mă dor dinţii de atitea dulciuri nemaiștiute. 


— Văd o plăcintă uriașă, o plăcintă uriașă care se apropie de noi. 
E fierbinte si ies aburi din ea... 

— Cea mai mare plăcintă descoperită, spuse Moș Lopăţică, 
cea mai mare plăcintă. E trecută și în almanahurile vechi, ca fiind 
cea mai mare plăcintă. 

Era fericit. 

— E o lunetă din cele mai bune, am spus atunci. 

— Ce galaxii îndepărtate, ce plăcinte, domnule, nu-i așa? zise 
Toni. ` 

Trebuia să ne despartim. Mos Lopăţică și incepuse să se frăminte 
de munca ce o avea de făcut in noaptea aceea. Plăcintarul scoase 
citeva cărți învechite, o riglă și, după un timp, isi puse ochelarii 
și spuse: 

— Am să vă spun un lucru care precis că nu-l ştiţi... 

— Ce lucru? făcurăm amindoi. 

— Cea mai apropiată stea de noi acum e o scovergă! 

— O scovergă? 

— Atit? O scovergă? 

— Da, spuse Moș Lopăţică, se vede și cu ochiul liber. Priviţi... 

Într-adevăr, se putea vedea, chiar deasupra noastră, o scovergă. 
Pind la urmă ne-am despărțit de Moș Lopăţică. Pe drum, Toni se 
întristă din nou şi-mi spuse: 

— Ştii ceva, va trebui să ne despărțim... 

— Dar de ce? 

— Trebuie să plec singur în căutarea unei oglinjoare. Dacă 
găsesc o oglinjoară, am să mă privesc în ea și, poate, cine știe, am 
să scap de vraja de care sint cuprins. Așa nu se mai poate! 

— Şi eu trebuie să ajung pină la urmă acasă, mi-am amintit. 

— Numai să găsesc o caleașcă și un slujitor, mai spuse el. Sint 
un domn care vă salută, adăugă imediat și isi scoase jobenul. Sint 
vrăjit! 

— Atunci vă salut, domnul meu. Bună ziua! 

Cum am rămas 
în mind 
cu o șuviță 
din părul 
împăratului 

Cel mai mult imi era teamă de boabele de rouă și asta pentru că 
alunecind pe ele puteai să cobori în alte și alte lumi necunoscute. 
Cineva imi spunea odată că pot fi găsite încă boabe de rouă din 
Evul Mediu. Ar fi trebuit să ştiu lucrul acesta, numai că acum era 
prea tirziu. Tresării la auzul unui glas necunoscut: 

— Împărate, treziti-va! 

M-am uitat în jurul meu să-l văd pe acela care ar fi putut fi impărat 
si în acea clipă am alunecat pe micile boabe de rouă, coborind cine 
știe unde. 

— Împărate, treziti-va! 

Glasul celui care încerca să-l trezească pe împărat părea plăcut, 
tăiat, parcă,din mici cuburi de gheață. Pentru ce era nevoie de 
un împărat pe locurile acestea pustii, m-am întrebat, fără să pot 
înțelege cum ajunsesem pe acele locuri. Majestatea Sa trebuie să 
fie foarte sărac, mi-am zis, în timp ce glasul slujitorului care încerca 
să-l trezească pe împărat se prefăcu într-un pod minunat peste 
care ar fi trebuit să treacă împăratul ca în fiecare dimineață. 

Am privit într-acolo; am văzut că în urma primului slujitor 
veneau alți și alti slujbași si sfetnici, fiecare purtind pe brate cite-o 
boabă de rouă. Am înțeles că urma ca împăratul să se spele pe chipul 


© 


său domnesc cu toate aceste boabe de rouă. Slujitorii erau cu cape- 
tele plecate, așteptindu-și rindul tăcuți; boabele de rouă străluceau 
în miinile lor, dar mi-am zis că poate nu era vorba de nici un slujitor 
in carne si oase, ci poate doar de strălucirea boabelor de rouă din 
acea dimineață și numai si numai pentru asta mi se păruse că văzusem 
atitia şi atitia slujitori. 

Împăratul se trezi, se ridică cu grijă şi abia atunci am reușit să-l 
privesc cu adevărat; era abia un copil. 

— Împărăţia voastră, bobul de rouă! mai spuse primul slujbas. 

— Aşteptăm mii si mii de boabe de rouă! adăugă cel de-al doilea 
slujbaș. 

— Pacea depinde de un bob de rouă! ceru să fie ascultat altcineva. 

— Rouăfobii, cei ce se tem de rouă, sint împotriva noastră! 

— Împărate, treziti-va! 

Împăratul privi șirul lung de slujitori şi păru a se inveseli la vederea 
podului minunat în care se prefăcuse glasul primului slujitor și 
peste care ar fi putut să treacă cit de curind. Părea că nimeni nu 
bagă în seamă că impăratul nu era decit un copil, cu ochii ca doi 
simburi. Un asemenea lucru m-a mirat, dar mi-am amintit chiar 
atunci, nu ştiu de ce, că împăratul era sărac şi am tăcut. 

Slujitorii săi şi începuseră să vorbească unul altuia despre recolte, 
despre prețurile cele mai ridicate din acel an, scoțind mari registre 
în care erau trecute toate boabele de rouă din acel an. Împăratul 
spuse: 

— Am visat. 

În clipa in care impăratul spuse acest lucru, slujitorii se strinseră 
în jurul său, gata de a asculta visul întimplat împăratului în acea 
dimineață. 

— Împăratul a visat! anunță pe toți cei de față primul slujitor 
și un asemenea lucru trebuia să fie pentru toți o mare bucurie. 
Trimbitasii erau de multă vreme pregătiți pentru a cinsti cum se 
cuvine clipa în care împăratul ar fi visat pentru întiia oară. Împă- 
ratul încercă să-și amintească visul și în tot acest timp începuse să 
cadă de pretutindeni beteală, încît nimeni din cei de față nu mai 
ştia cu adevărat unde se află, gindindu-se că poate asa trebuia să 
se întimple de fiecare dată cînd împăratul ar fi visat unul din visu- 


æ totul acoperiți de beteală și le era greu din această cauză să mai 
poată zări, de departe, dușmanii de tot felul ai împărăției și să-i 
poată anunța la timp. 

«Ce fel de vis poate să aibă un împărat» M-am gindit imediat 
că ei trebuie să viseze războaie si lupte, arme si suliti, armate întregi, 
care de luptă, steaguri și otravă. «În visele împăraților e totdeauna 
puţin praf de pușcă, mi-am zis. 

Împăratul încercă să-și amintească visul și cu toții păstrau o linişte 
adevărată. Cind priviră cu toții mai bine, văzură ridicindu-se un 
abur subțire, molatic, ieșind chiar atunci dintre asternuturile patului 
împăratului de care vorbesc și atunci înțeleseră că aburul acela 
mu putea fi altceva decit visul împăratului. Tăcură cu toții. 

— Ce frumos am visat! șopti împăratul privind aburul acela 
cum se ridică deasupra slujitorilor săi. 

— Acesta e visul împăratului! spuse, pentru toți, un slujitor. 

Am privit într-acolo: aburul se ridica, lăsînd să se vadă turnuri 
îndepărtate, acoperite cu brumă, piscuri strălucind, spre care urcau 
soli străini, mari săli de arme acoperite cu purpură. Dar în clipa 
în care impăratul își aminti în întregime visul, aburul acela dispăru 
de îndată, fără a putea rămîne în nici un fel vreo urmă. Visul se 
terminase. Împăratul ceru să se imbrace. 

— Împărate, grabiti-va! 

— Ce frumos am visat! mai spuse încă o dată împăratul. 

O suvité aurie de păr rămase pe pat în urma visului său si un 
curtean ceru îngăduința de a păstra suvita de păr pentru totdeauna, 
atunci cînd va fi pe cimpul de luptă, departe de curtea împăratului. 
Suvita de păr pluti o clipă în aer, strălucind, și osteanul se încumetă 
si o luă deodată. 

Împăratul începu să se îmbrace; libelule aurite îi țineau în aer 
hainele pentru a se îmbrăca. 

— În arborele genealogic al majestății nu este nici un cariu in 
dimineața aceasta, spuse unul dintre slujitori, mai mult ca pentru 
sine, fără a putea fi auzit de către ceilalți. Era limpede că era unul 
dintre acei slujbasi putin devotați împăratului si am hotărît să nu 
spun nimic, ci să privesc totul, ca și cînd nimic nu s-ar fi întîmplat. 

Hainele împăratului erau atit de frumoase, încît atunci cînd el se 
hotări să coboare treptele astfel îmbrăcat, se auzi un murmur de 
uimire. Împăratul era chiar înaintea mea, cu o haină subțire, țesută 
din boabe de rouă, cu minecile lungi împodobite cu steluțe albastre. 
Libelulele care ținuseră haina împăratului în aer se transformaseră 
în mici agrafe pe umerii hainei şi am înțeles că tot ele aveau datoria 
să-l dezbrace pe împărat oricind acesta ar fi dorit. Podoaba cea mai 
de pret a împăratului strălucea orbitoare, ca pe fundul mării. O 
asemenea podoabă, o asemenea piatră scumpă, nu ar fi putut prețui, 
cum mi se păruse pind atunci, mai mult decit suvita de păr dăruită 
oşteanului acela. De aceea, pentru mine, o şuvit din părul impara- 
tului este mai prețioasă decit toată împărăția sa, pentru că, privind-o, 
poți să-ți amintesti de acel împărat pe care l-ai întîlnit cîndva. Dar 
poate întreaga împărăție a sa, pind la urmă, nu era mai mare decit 
o şuviţă de păr şi nu ceea ce credeau slujitorii săi sau însuși împăratul. 

— E tirziu, împărate, trebuie să ne grăbim, încercă să-i reamin- 
tească cineva. 

— Să ne grăbim? întrebă impăratul. 

— Dintr-o clipă în alta poate să răsară soarele... 

— Soarele va răsări și va usca toate boabele de rouă. Nu sintem 
decit niște bieti slujitori de roua... 

Am înţeles atunci de ce împărăția sa trebuia păzită ziua și noaptea 
de către gărzi și arcași: soarele putea să răsară dintr-o clipă în alta, 
boabele de rouă ar fi putut pieri, sărăcind pentru mult timp toată 
împărăţia și tot ținutul acela. Chiar viața împăratului era, in fiecare 
dimineață, amenințată, dar împăratul era abia un copil şi copiii- 
împărați nu știu niciodată că boabele de rouă pot pieri atit de ușor. 
Împăratul ar fi putut rămîne sărac pentru întreaga viață. 

M-am aplecat asupra soborului de boabe de rouă și am spus: 

— Împărate, eu sint un străin, casa mea e departe... 

Împăratul mă privi fără să fie uimit în vreun fel, imi zimbi ca și 
cînd ar fi știut totul despre mine de multă vreme. 

— Casa ta e departe, întrebă el, unde? 

În clipa aceea am și uitat unde anume poate să fie casa mea cu 
adevărat, poate din teama de a nu greși cu nimic in fafa sa sau poate 
pentru că niciodată nu mă gindisem mult timp la lucrul acesta. 

— Împărate, casa mea e pe pămînt. 

— Împărăţia mea e mai mare decit cele cîteva petale, cum vezi 
aici, îmi arătă el în semn că înțelege distanța atît de mare care des- 
parte impărăția sa de casa mea. 

Am făcut și eu un semn că înțeleg că împărăţia sa se întinde mai 
mult decit ce se putea vedea în apropierea noastră. Era pentru prima 
dată cind stăteam de vorbă cu un împărat și chiar i-am mărturisit 
aceasta. Păru a se bucura la auzul acestor vorbe. Abia atunci am 
privit mai bine și am văzut în apropiere un greiere cu inele false, 
<a briliante și giuvaeruri pe miini, care juca, nestingherit de nimeni, 
cărti, fără să-i pese cu nimic de împărat. Împăratul îmi spuse că 
este un artist cunoscut al curții sale, blestemat să rămînă toată 
viața garderobier. 

— M-am rătăcit printre boabele de rouă, am îndrăznit să-i spun. 

Mă gindeam să-i amintesc că poate străjile erau adormite, de vreme 
œ am putut ajunge aici pe nesimţite. Împăratul imi ghici gindul 
Şi-mi spuse in șoaptă: 

— Străjile mele mai adorm înspre zori... Împărăția mea strălucește 
numai atunci, și împăratul păru că se întristează, aducindu-si aminte 
de un lucru ştiut numai de el. 

Mă simțeam vinovat că am putut să-l întristez, trezindu-i gindul 
acela ascuns, că soarele va răsări și atunci împărăția sa va dispare. 
Micul împărat al boabelor de rouă îmi părea cel mai harnic dintre 
cei din jurul meu. Ştiam că toată noaptea trebuiau păzite, vegheate 
mã și mii de boabe de rouă. 

— Ce s-ar întîmpla, am îndrăznit să-l mai întreb, fără aceste 
mă și mii de boabe de rouă? 

Tocmai atunci am văzut trecînd chiar prin dreptul meu slujbași ai 
împăratului, încărcați cu atlase uriașe, în care trebuia trecută marea 
avere a boabelor de rouă. 

— arta şi florile s-ar ofili, imi răspunse un slujitor intristindu-se. 

— Pămintul n-ar mai prinde nici un rod, isi îngădui să-mi răs- 
pundă un altul. 

— Toate vietăţile pămîntului ar pieri... 

— Lumina soarelui ar usca totul în jurul său... 

— Împăratul boabelor de rouă este singurul care aduce răcoare 

pentru vietăţi, pentru toate ierburile şi florile pămîntului. 

— Împărăția aceasta este întinsă peste tot... 

— Peste rot unde sint boabe de rouă. 

Intr-adevăr, boabele de rouă răsăreau pretutindeni în timpul 
nopții, străluceau în întuneric pe cărările cele mai îndepărtate ale gră- 
dinilor, pentru ca în zori, cînd soarele apărea, să piară fără nici o urmă. 
Intelegeam pe dată cit de mare nevoie au grinele, animalele și florile 
de pe pămint de un împărat al boabelor de rouă, care să vegheze 
întreaga noapte. 

— Ca să poți să conduci o asemenea mare împărăție trebuie să 
fii cel mai harnic... 

Mi-am zis: dacă împăratul acesta, copil, ar fi un leneș, atitea și 
atitea din holdele pămîntului ar pieri într-o clipă. În fiecare dimi- 
neață împăratul boabelor de rouă trebuia să colinde pe micile intin- 
deri, să asculte din depărtări marile vinturi, care ar fi putut să-i 
pustiască împărăția, să vegheze fiecare fir de iarbă abia ieșit din 
pămînt, să ajungă pind la cele mai îndepărtate colțuri ale planetei 
“Un adevărat împărat cu toate că este abia un copil și pare atit de 
neajutorat» Cu acest gind l-am intrebat pe împăratul boabelor de 
rouă: 

— Dacă ar ajunge un leneș aici, ce-ati face cu el? 
— Un leneș, se miră impăratul, ce este acela? 

Am încercat să-i explic impăratului ce este acela un leneș. Mi-a 
mărturisit că nu auzise în întreaga sa împărăție de un slujitor leneș. 

— Cineva care să nu se îngrijească de nimic? Asta nu se poate... 
Aici toți muncesc după puterile lor, dar un leneș... Nu, nu-mi amin- 
tesc. 

Curtea impăratului, slujitorii se strinseră în jurul său. 

— Ai să călătorești mai departe, nu-i așa? 

— Aș vrea, am incercat să-i răspund, cu toate că nu știam ce 
avea să se întimple de aici înainte. 

— Drumul spre casa ta e inci departe... Acum n-o să-ți mai fie 
teamă de boabele de rouă ca la început. 

Din toate părțile, împăratul acesta era chemat, ascultat, iar porun- 
cile lui păreau a fi din cele mai hotărite cu putință. O clipă m-am 
gîndit să fiu asemeni lui in tot ce mi se va intimpla de aici înainte. 


CH 


Chiar în clipa cînd aș fi vrut să-i mai spun ceva, împăratul pieri, 
alături de întreaga sa curte. M-am trezit în mină cu o şuvit de păr, 
aurie, asemănătoare cu suvita de păr dată osteanului acela, în zori. 
Împăratul plecase, dar imi lăsase o suit din părul său, pentru a 
putea s-o privesc la fiecare apus de soare, încît să-mi amintesc şi în 
acest fel de el, de fiecare dată cînd aş fi vrut. 


Cum am mințit 
preschimbindu-mă 
într-un 


fulg de zăpadă 

Ca să poţi să te întorci acasă trebuie să-ți amintești bine casa 
aceea, locul unde ar trebui să fie casa ta. Tocmai un asemenea lucru 
nu mi-l aminteam. Poate pentru că mirosul ierbilor mă ametise 
dintr-o dată, poate pentru acest lucru nu-mi mai aminteam mai 
nimic. Numai cînd nu-ți mai amintești bine casa unde stai, mi-am 
zis, numai atunci esti un copil. Numai copiii uită asemenea lucruri. 
Oamenii mari nu-și uită niciodată casa, se întorc întotdeauna gră- 
biti acolo, văd fumul casei ieșind pe horn, ferestrele aburite de ger, 
dau bună ziua şi-şi spun încă de departe: aceea e casa mea. 

Cind mi se face frică, cînd imi este teamă de ceva, cînd nu mai 
ştiu să mă intorc acasă dau, de fiecare dată, de-o ghindă pe cărare. 
Atunci imi trece teama. Așa și acum; imi era teamă că m-am rătăcit 
şi iată că am găsit o ghindă pe cărarea ce pornea din grădină. E o 
ghindă adevărată şi nu-mi mai este teamă de nimic. O ghindă gă- 
sită pe cărare poartă noroc și trebuie să crezi în noroc cînd călăto- 
rest) atît de mult. 

— Am să deschid ghinda asta cu orice pret. 

Ghinda se deschide greu, e o ghindă de stejar bătrin. 

— Corniţă, să nu desfaci ghinda, să nu desfaci ghinda, mă aud 


strigat. 


Mă uit într-acolo să văd cine poate să spună lucrul ăsta. Vai, e 
Chiar stejarul de unde a căzut ghinda! 

— Dar de ce? 

— Cum de ce? dacă desfaci ghinda o să vină iarna... 

— Chiar e adevărat? 

— Da, îmi spuse copacul aplecindu-se o clipă. $i n-ai să mai 
găsești drumul către casă, toate cărările au să fie acoperite cu zăpadă... 
“Nu se poate să nu ajung pind la urmă acasă, așa că-i mai bine să 
desfac ghinda. Asta e. În poveste se întîmplă atîtea minuni, așa că 
tot o să ajung pină la urmă acasă..» 

Cei mari cînd găsesc o ghindă pe cărare se întreabă întotdeauna 
«La ce e bună asta > și cind aud că nu e bună la nimic uită de ghindă 
şi se gindesc la alte treburi ale lor. 

Am deschis ghinda și deodată a început să ningă pretutindeni în 
jurul meu. Era adevărat, venise iarna. Cind vine iarna e un lucru 
frumos, dar acum totul se intimplase din vina mea. M-am uitat 
în jur: am văzut o ceată de pitici purtaţi pe cite un fulg de zăpadă. 
Erau fulgi de zăpadă veniți de undeva de departe și pesemne că 
piticii aceia veniseră dinspre casa fulgilor de zăpadă. 

— Am fost fulgi de zăpadă, murmură ca pentru sine un pitic. 

— Aţi fost fulgi de zăpadă? am întrebat. Cum asta? 

— Da, mi-au răspuns mai mulți, o dată am mințit și pentru asta 
am fost prefăcuți o vreme în fulgi de zăpadă... 

— Am înțeles, am înțeles, dar dacă spui adevărat, dacă nu minți, 

— Dacă nu minţi? 

— Am minţit o dată — am spus — și abia am soptit lucrul acesta, 
cînd m-am simțit luat de vint, aproape plutind alături de alti și alti 
fulgi de zăpadă. Mi-am amintit cum mintisem atunci, de parcă 
în clipa aceea se petrecuse totul. 

— Vezi, ai minţit, spuseră piticii. Altfel nu te prefăceai și tu în 
fulg de nea. Ce minciună ai spus?zi-ne si nouă. 

— Am minţit că am văzut pompieri jucind tintar in fata unui 
mare incendiu... 

— Corniţă, dar esti un mincinos pe cinste... Acum nu ne minți? 

— Nu, nu... Am mai mințit că am un semn de carte pe care dacă 

îl ai nu mai e nevoie să citești nici o lecţie, nici o carte, el iti spune 
totul... 

Riseră cu toții de minciunile mele si plecară. «Acum ce-o să se 
intimple, dacă mint şi cind sînt preschimbat într-un fulg de nea >» 
Nu mă gindisem că trebuia să fac totul ca să nu mai mint, pentru 
că altfel nu aş mai fi ajuns niciodată acasă. 

După cum am văzut, erau multi copii care minţiseră cindva şi 
se preschimbaseră în fulgi de zăpadă, dar erau și oameni mari care 
minţiseră o dată si acum, preschimbaţi in fulgi, întrebau nerăbdă- 
tori cit e ceasul, să poată ajunge cit mai repede pe pămint. Le-am 
zimbit şi lor, în semn că înțeleg tot ce se întimplă cu ei și să nu-și 
facă nici o grijă, pentru că, din partea mea, nu o să se afle nimic. 
Cind un om mare minte înseamnă că el a fost atunci foarte grăbit, 
că vrea să ciștige cit mai multi bani sau că este trist. Dar atunci 
cind un copil minte trebuie că treaba asta se întimplă pentru că 
el... Minte pe loc şi tot pe loc se preschimbă într-un fulg de zăpadă. 

Cind te preschimbi în fulg, tot timpul fi se pare că adormi, că 
visezi, te crezi cu ochii gata-gata de a adormi. Cum stăteam ghemuit 
în micul fulg de zăpadă am inceput să privesc orașul, casele. În alt 
fulg am văzut un funcționar citind liniștit ziarul de dimineață, 
asteptind să ajungă cit mai repede pe pămint. Ceva mai departe, 
în alt fulg, stătea un bătrin care se plingea că-și uitase ochelarii 
acasă, mai încolo un polițist în poziție de drepți și chiar aproape 
de mine un tinăr scria, aplecat peste o foaie de hirtie, o scrisoare, 
ca și cind nimic nu s-ar fi intimplat in acea dimineaţă. 

— Ce vezi de-acolo? mă întrebă bătrinul care isi uitase ochelarii 
acasă. 

— Văd tot orașul, am răspuns politicos. 

— Ochelarii mei nu se văd? 

— Nu se văd, domnule. 

I-am spus că trebuie să coborim, lucru care l-a bucurat foarte tare. 
Funcţionarul și-a împăturit ziarul, s-a uitat în dreapta, în stinga, 
să nu fie văzut de cineva. 

Bătrinul care își uitase ochelarii acasă privi în sus gindindu-se 
prin ce trecuse în dimineața aceea. Cum cobori pe pămint poli- 
tistul începu să facă ordine printre cei care coborau tocmai atunci. 


Multi îl salutau cu respect, crezind că el le salvase viata și de astă 
dată. Numai tînărul acela continua să scrie o scrisoare, chiar și 
aici pe pămint, fără să bage in seamă pe ceilalți. Era o scrisoare 
importantă și m-am gindit că atunci cînd tînărul acela va termina 
scrisoarea va îmbătrini. Mi-a părut rău. 

Abia aici pe pămînt oamenii își dădeau bună ziua unul altuia, 
în semn că se cunosc de undeva, isi zimbeau, se întrebau de sănă- 
tate, își aduceau aminte că se cunosc de multă vreme şi erau mul- 
tumiti de asta. Cit timp minţiseră, cit timp fuseseră preschimbaţi 
în fulgi de zăpadă, păreau a nu se cunoaște în nici un fel sau poate 
nu voiau să se cunoască în nici un fel. 

— Ce frumos a nins, spuse funcţionarul. Tusi și plecă grăbit. 

— O ninsoare bogată, zise bătrinul, ca acum douăzeci de ani, 
o ninsoare adevărată, și dispăru. 

— Iarna şi-a făcut datoria de astă dată, spuse polițistul. 

— Ah, ninge, adăugă tinărul, și nu am terminat scrisoarea. 

Nici unul dintre ei nu-și amintea că minţiseră în acea dimineață. 
Am privit fulgul de zăpadă în care stătusem în acea dimineață. 
«Am rămas singun, am spus. «Dacă am rămas singur trebuie să-mi 
amintesc cine sint. Sint un copil, Cornitã, care mintise cindva şi 
se preschimbase în fulg de zăpadă, care se poate topi într-o clipă. 

— Ai să-ţi aduci aminte de mine? întrebă fulgul de nea, atit de 
sfios încît imi era teamă să nu dispară pe loc. 

— Am să-mi aduc aminte, am soptit. Înainte de a adormi, cînd 
mi se face somn... 

— Dacă mă minţi și acum, murmură el. 

— Ah, nu, nu, am spus rușinat, nu mai vreau să mint. 

— Atunci trebuie să plec... 

— Cineva a minţit, nu-i așa? 

— Aşa e, aşa e, cineva a minţit și trebuie să se preschimbe in... 
Era prea tirziu, așa că micul fulg dispăru în înaltul cerului. 

Pentru că rămăsesem singur, m-am gindit că poate nu există 
fulgi de nea în care să se preschimbe cei care mint, ci numai oameni 
care au minţit. Fulgii de nea se topesc atit de repede şi pentru asta 
poți spune că ei nici nu există. Există doar oameni care mint, atit. 
Eu nu vreau să fiu printre ei. 


e 


Cum am încercat 
să descriu o grădină, 
un bdtrin grădinar 

cu pipa 

și alte întîmplări 

vesele de tot 


SBR IS 


Acum am să încerc să descriu o grădină in care am ajuns in cele 
حت‎ urmă. Era o grădină atit de mică, încît îl auzii spunînd pe gră- 
Zara) bătrin: 

— Am să aduc nişte nori frumoși pentru voi să lumineze întrea- 
ga grădină. 

Nu peste multă vreme îl şi vedeam pe grădinar dind drumul, din 
mni, la patru nori frumoși. Îi privii tăcut cum se aşază pe cer, 
într-un fel pentru totdeauna. Grădinarul pe care l-am intilnit atunci 
era bătrin şi-i plăceau norii. Cu toții ştiam asta. Chiar şi omizile. 
Ca greu un fluture se ridică să cerceteze micii nori. «Mai trebuiau 
atitea în grădina asta», isi spunea, pesemne, fluturele din înaltul 
cerului. De sus, grădina se vedea mai mică decit o batistă. Nici negul 
عق‎ pe obrazul grădinarului nu se mai vedea de sus, din cer, un neg 
de care, se vede treaba, fluturele se temuse multă vreme. 

Priveam liniștit cum se înalță fluturele, incercind să zărească 
ze în lumina orbitoare a soarelui. 

— Hei, ce-ai făcut, am strigat fluturelui, nu vezi? 

Fluturele, odată ajuns sus, micii nori se înspăimintară la vederea 
ks, asa că se strinseră unul în altul, încît nu se mai vedea pe cer 


— Vai, spuse fluturele, i-am speriat. Erau atit de frumoşi! Cum 
te cheamă? 

— Mă cheamă Corniţă, așa să știi. 

— Dar de ce ești supărat? 

— Am să-ți spun: norii aceia s-au speriat şi cînd o să coboare 
întunericul o să plece nevăzuţi, pentru totdeauna. 

— O să-i căutăm peste tot... Nu se poate. 

— Viaţa norilor este grea, am mai spus apoi. 

— Vai, am să cobor, am să cobor, isi spuse fluturele. 

Cum cobora din înaltul cerului părea și el un mic nor argintiu, 
tremurator. 

Mi-am zis: aici in grădină erau zile din cele mai frumoase. De aceea 
am intrat în vorbă cu grădinarul, care tocmai își scotea ceasul să afle 
cit era ora. Dar aici toate ceasurile arătau ora pe care o doreai. 

— Acum începe o nouă zi, imi aminti bătrinul. 

— Văd asta după felul cum soarele a răsărit deasupra gărgări- 
telor... 

Primii care se sculaseră erau piticii grădinii, așezați cu toţii in 
gura scorburei. Alunecau pe roua de dimineață, se ascundeau sub 
ciuperci, de teama grădinarului, pentru ca mai apoi să adoarmă în 
plasele subțiri ale paianjenilor. Începură să ciripească păsările gră- 
dinii; asta însemna că ziua a început cu adevărat. Abia puteam să 
deosebesc ciripitul păsărilor de sforăielile piticilor adormiti de 
oboseala jocurilor lor. 

— Seara, copacii își retrag crengile somnoroase... Așa e aici, așa 
adorm ei... 

— $i în zori? 

— În zori își scot crengile din nou spre cer. Cite un copac mai 
uită și atunci trebuie să-l trezesc din greu. 

Pină și omizile se treziseră, ele care niciodată nu înțelegeau ce 
se întimplă in jurul lor şi nici de ce este nevoie de un grădinar intr-o 
grădină atit de mică, incit abia puteau incape ele. Nimeni nu le 
băga în seamă sau poate mi s-a părut. 

— La urma urmelor, la ce folosesc omizile, Corniţă? mă întrebă 

— Ele devin fluturi... 


— La nimic, la ce să folosească? 

— Păi vezi ? Pentru ce să mănince ele frunzele ? Mai bine, eu zi 
să facem o cale-ferată în grădină și să folosim omizile drept 
motive. Ne-am plimba de minune toată ziua... 

— Sint atitea de văzut, în grădină... 

Omizile închideau un ochi, apoi pe celălalt, nu înțelegeau nimic din 
tot ce se povestea în jurul lor. Toată ziua cit era de mare se gindeau 
doar la mirosul acela minunat de levănțică. 

— Uite, se trezesc şi păpădiile, auzii un bursuc. Priviţi, au cear- 
căne. Ha, ha, ha... 

— Unde sintem, unde sintem? 

— Abia am ajuns la marginea cărării! 

Am aflat mai tirziu de la bătrinul grădinar că păpădiile se incumeta- 
seră să pornească spre oraș, dar de fiecare dată se trezeau tirziu și 
oraşul era atit de departe. Rămăseseră acolo in mica grădină, chiar 
la marginea cărării, fără să ştie că niciodată nu o să poată să pără- 
sească grădina şi cărarea aceea atit de vicleană. 

Dar, cum aveam să aflu, totul depindea în grădina aceea de pipa 
grădinarului. Toţi știau asta. Unde mai putea să incapă și o pipă 
în grădină? Dar fumul? 

Grădinarul isi umplea dimineața pina la fund pipa sa cu tutun și 
cind bătrinul se apleca să-și aprindă pipa, se auzeau, ieşind din 
tutunul galben, bine infundat, melodiile cele mai frumoase. Era 
şi acesta un fel de a-i trezi pe toți. Se mai intimpla citeodată ca pipa 
despre care vorbesc să plutească singură deasupra grădinii, fără 
stăpin. 

— Hei, o pipă plutind fără stăpin! strigau cu toții, deși știau 
despre ce pipă este vorba și despre ce stăpin. 

— Aşa ceva n-am mai văzut! 

Așa că totul depindea de pipa grădinarului. 

Un melc așezat pe o frunză de brusture mă întrebă încet, imediat: 

— Ştii de ce răsare soarele? Dacă știi răspunde-mi acum... 

— Soarele e o planetă, am răspuns, o planetă care... 

— Nu-i adevărat, Corniţă, vezi că nu știi? 


— Cum asa? 


— Soarele e si el un bătrin grădinar, în altă grădină mai departe, 
dar tot un grădinar, ca toți ceilalți. 

— Bine, dar... 

Melcul plecă fără să-mi mai răspundă, vesel de nestiinta mea. 
“Uae, Comp, ai văzut de ce răsare soarele? $i habar n-aveai...» 
Dimineata era frumoasă, drumul spre casă nu-l zăream in nici un 
îi, aici cărările nu se sfirşeau niciodată, puteai să mergi mult timp 
ză să poți ajunge la capăt. Unde te întorceai vedeai tufe de flori, 
cafinic, flori sub petalele cărora se ascundeau veşti din țările cele 
mai îndepărtate. De undeva de departe se auzea clipocitul unui 
īzvor care curgea doar la anumite ore ale zilei, doi îndrăgostiţi se 
plimbau ascultind bătăile unei pendule, o roșcovă plutea o clipă 
= aer, strălucea in lumina orbitoare a soarelui, apoi, cînd ajungea la 
pămint făcea un zgomot îngrozitor, speriind toate vietățile și oa- 
menii din jur, păsările zburau spre țări îndepărtate, de oranjadă, in 
uma lor rămineau stilpi de telegraf, barba grădinarului se vedea 
uneori apărind printre muscatele de la fereastra casei sale, ziarele 
anunțau, cu litere mari, spargerea unei păstăi, în plină zi, detectivii 
se ascundeau sub abecedarele copiilor năstrușnici, cercetau cu toții, 
dar nu descopereau nimic, doar cîteva coji de nucă, un alibi perfect 
s totuși... 

De atita lumină și de atita bine cred că am adormit. M-am trezit 
2 doua zi. Dar a doua zi grădinarul nu se mai ivi la capătul cărării 
= asta trebuia să fie un semn rău, mi-am zis. Așa că mi-am luat 
máma in dinți si am dat fuga la casa bătrinului grădinar. M-am uitat 
pe fereastră: pe rafturi erau diferite sticlute colorate și însemnate, 
® care bătrinul păstra de ani de zile fulgerele si furtunile de primă- 
vară, care se abătuseră deasupra grădinii. 

Numai că în acea zi bătrinul nu mai apăru printre tufele de flori. 
Abia pe la amiază cineva aduse vestea care-i înspăimintă pe cei mai 
multi: bătrinul grădinar era bolnav. Un asemenea lucru nu se mai 
istimplase niciodată in mica grădină, asa că rămaseră indurerati. 
De îndată ce vestea se răspindi, cu toții porniră spre casa bătrinului 
grădinar. 

— Cind un grădinar este bolnav, spuse unul dintre pitici, cineva 
Trebuie să-l păzească ziua și noaptea. 

— Vai, spuse fluturele, din cauza mea, cine știe? Atunci cind 
m-am ridicat pind la cei patru nori strălucitori... 

— Trebuie să-i aducem floarea de somnoroasă, gindi de unul 
singur melcul. 

Ajunseră cu toţii pind în dreptul casei. 

Nimeni nu mai aminti nimic de pipa grădinarului de care altădată 
nu mai aveau loc. 

— Să intrăm! hotărî o gărgăriță. Domnul grădinar are să se 
bucure. 

Şi se strecură înaintea tuturor. 

— Haideţi! 

Intrarăm cu teamă și grijă şi bătrinul ne făcu un semn să ne simțim 
în voie. 

— Aţi venit cu toţii! spuse el si atunci ne dădurăm seama că 
era bolnav. Ce înseamnă să ai atitia prieteni! mai spuse el. Găr- 
garitele se puseră pe treabă, începind să facă curat în toată casa și 
se înspăimintară la vederea unei umbrele mai vechi a grădinarului. 
Cind cineva o deschise pentru citeva clipe se făcu amiază în intreaga 
casă, apoi se lăsă inserarea, dar numai pentru citeva clipe. Melcul 
scoase o sticluță în care adusese un praf din care dacă luai două 
lingurite iti aduceai aminte de zilele cele mai frumoase din viață 
şi te inveseleai pe loc. Bătrinul luă și mulțumi cum nu se poate 
mai fericit. 

— Am şi alifie contra plictiselii! 

De sub căptușeala fracurilor lor cărăbușii dădură și ei la iveală o 
pensetă strălucitoare, care prindea, în cleștile subțiri, orice durere, 
orice necaz, care s-ar fi putut abate asupra grădinarului, scăpindu-l 
pe acesta de orice griji. Aplecindu-se cu mare atenţie, vorbindu-si 
unul altuia, cărăbușii reușiră să-i alunge bătrinului durerea. 

— Oricare mare durere poate fi scoasă cu penseta aceasta, ziseră 
ei tuturor celor de față. Ca să miroasă a fragi în toată casa o să facem 
şi o injecție... 

Deodată cei trei nori se iviră, cu schimbul, la fereastră. Aveau să-l 
vegheze pe bătrin pind se va face bine şi batrinul le zimbi fericit. 
Piticii aduseră cescute cu răcoare, astfel încît bătrinul grădinar 


să nu sufere in nici un fel. 


— Repede, repede, spuse fluturele, care se prefăcuse pe dată 
معد‎ toartă de ceșcuţă. 

— Cărăbușii au avut dreptate! 

Bătrinul reuși să se ridice din pat. Prinsese puteri noi şi părea 
zzărăvenit cu adevărat. Toţi se bucurară cînd il auziră spunînd: 

— Acum să-mi umplu pipa cu tutun! 

Am petrecut cu toții pind la sfirșit. Abia la urmă am reușit să plec 
æ departe, să pot zări luminile casei mele. Nu aveam de ce să mă 
es, noii mei prieteni fiind cum nu se poate de omenoși. Aşa că... 


Cum am ajuns 
într-o scorbură, 
dar mai bine 
să povestesc 
de la început 


BETS:‏ ةم 


Uneori aş face orice numai şi numai să pot avea o ferigă pe 
s-o cresc doar eu. Aș face orice să şchiopătez ca un general. الآ‎ 
general nu-și poate dori niciodată o ferigi. Mă gindesc mereu 
lucrurile acestea, dar cel mai mult mi-ar place să stau într-o scor- 
bură. Întreb: 

— Aici e o scorbură? 

— Da, este o scorbură... 

— Înseamnă că am ajuns aproape de casă. 

— Dar tu cine eşti? 

— Sint o Coadă de vulpe, numai o Coadă de vulpe. 

— Aha, atunci intră, Coadă de vulpe, intră... 

Am intrat si acum nici nu mă mai gindesc la general. Scorbura 
bătrină, e tare bătrină, abia aude ce-i spun. Am să-i spun mătușă 
și n-are să se supere. Cine vrea să crească o ferigă trebuie să aj 
într-o bună zi la o scorbură bătrină, care ştie multe lucruri, multe 
lucruri. | 

Mătușa Scorbură aproape că doarme sau se preface, cine ştie. 
Am spus că sînt doar o Coadă de vulpe numai pentru a putea intra 
înăuntrul scorburii. Dacă nu-i spuneam așa, poate că nici nu puteam 


mra in scorbură... Acum sint doar o Coadă de vulpe, dar tot mă 
mai gindesc la o ferigă pe care s-o cresc. 

— Coadă de vulpe, te-ai strecurat înăuntru? 

— Am intrat, mătușă, mulțumesc... Esti tare bună. 

— Bine, bine. 

Dacă intilnesti o scorbură, cel mai bine este să te prefaci într-o 
Coadă de vulpe şi ai și intrat. $i asta întotdeauna iarna. Chiar pe 
marginea scorburii creşte o floare singuratică, o floare de pădure. 

— Esti atit de singură... 

— Şi tu ești singură. 

— Da, si eu sint singură. Mă întorc spre casă. 

— Nu-i așa că cine se preschimbă într-o Coadă de vulpe este 
mereu singur? 

— Asa este, am spus mirat că știe atitea lucruri. 

— Eu sint o ferigă. Dacă rătăcești drumul e bine să mă chemi, 
Coadă de vulpe. 

Am mers mai departe prin întunericul scorburii. Cind vezi o ferigă 
“= bucuri foarte mult la început, apoi te intristezi. Mirosea pre- 
satindeni a pădure. Capătul scorburii trebuia să fie undeva aproape 
seu poate nici nu exista. Atunci cînd ajungi la capătul unei scorburi 
mebuie să-ți pui o dorință: dacă aș avea un sceptru de împărat 
mată impărăția mea ar mirosi a pădure, mi-am zis. 

Am auzit un strigăt îngrozitor: 

— Hei, cine este acolo? 

Mi-am amintit repede cine sint și am spus: 

— Hei, sint o Coadă de vulpe... 

— Atit numai? 

— Atit. 

Era un om cu un glas tunător, care mă privea prin întunericul 
scorburii. Ajungind înaintea mea îmi spuse: 

— Dacă eşti numai o Coadă de vulpe pot să-ți spun atunci... 
St un om bogat, Coadă de vulpe! 

— Un om bogat? N-am văzut niciodată un om bogat. N-am 
zit nicăieri pe unde am umblat. 

Am îndrăznit să-l privesc; părea un om tot timpul surizător, gras, 
ou citeva șuvite de păr pe cap. 


— Asa este, asa este, imi spuse omul cel bogat, mulțumit de ceea 
ce îi spusesem. 

— Şi ce faceţi aici? 

— Cum ce fac? String bani. Numai într-o scorbură poți să ascunzi 
atitia și atitia bani. În spatele lui strălucea o comoară adevărată. 
Mi-am dat seama imediat că omul acesta bogat părea tot timpul 
că zimbeşte numai pentru că marea sa comoară strălucea orbitor 
în spatele său făcind să se creadă că omul acesta ciudat zimbește 
tot timpul. 

— Şi ce faceți cu banii care-i stringeti? 

— Cu banii care-i string nu fac nimic, Coadă de vulpe. Îi păstrez, 
ai înţeles? 

— Am înţeles. Ce face un om bogat cînd intilneste un alt om bogat? 

Omul bogat puse mina la timplă în semn că se gindește și apoi 
spuse: 

— Coadă de vulpe, mai bine să-ți arăt bogăția mea... 

L-am urmat cu teamă pentru ce avea să se întimple. Pretutindeni 
în jurul său, aur, pietre scumpe, safire, podoabe felurite. Părea cel 
mai bogat om din lume. Luă un pumn de briliante, le risipi prin 
aer și începu să ridă atit de tare, că mă înspăimintă. 

— Te-ai speriat, Coadă de vulpe? 

— M-am speriat. Sinteti atit de bogat... 

— Sint cel mai bogat om din lume? 

— Da. 

— Atunci am să-ți arăt și alte bogății, Coadă de vulpe. Îmi place 
de tine. 

— Domnule, sinteti atit de bogat că mi se face somn! 

— He, he, he... 

Omul bogat imi arătă și alte podoabe ale sale. Incepusem să casc 
de-a binelea de atitea şi atitea bogății. Orice nouă podoabă de a sa 
îmi făcea somn, încît îmi era teamă că adorm acolo. 

— Şi unde mergi, Coadă de vulpe? 

— Trebuie să ajung la capătul scorburii. 

Am dat bună ziua omului bogat și am plecat mai departe. În urma 
mea lucea avutia celui mai bogat om din lume. Mi-am adus aminte 
că o dată făcusem cea mai grozavă călătorie: plecasem de dimineață 


de Engă patul meu si abia spre seară reusisem să ajung pind la fe- 
seestra. Pentru un drum atit de lung imi trebuia și mincare pe mă- 
sari. Dar aceasta era o călătorie adevărată. Cind voi ajunge la capătul 
تمعد‎ poate voi fi bătrin. Cind ești bătrin vorbeşti numai despre 
weemea de afară şi citeşti ziarul. 

Am hotărît să merg mai departe cu orice pret. Trebuia să găsesc 
تمك‎ spre casă. În depărtare, pe un deal, am văzut o moară de 
vaz, dar cind m-am apropiat mai bine am putut băga de seamă că 
== era altceva decit un scaiete bătrin pe care vintul îl apleca într-o 
perte și alta. Pentru că nu eram decit o Coadă de vulpe mi-am zis 
să merg mai departe pind ce voi ajunge la capătul celălalt al scorburii. 
Mã gindeam că poate am rătăcit drumul cînd deodată imi apăru in 
Stă un ursuleţ. 

— Sint ursuletul Toby 

Imi arătă o carte de vizită care mirosea a zmeură. 

Adăugă: 

— Pămintul se invirteste. 

— Cum ai descoperit asta? am întrebat cu teamă in glas. 

— Mincind clatite. 

— Nu prea înţeleg... Ah, dar cred că sinteti artist, nu-i asa? 
am răspuns inveselit. 

Drept răspuns imi ceru o batistă. 

— Priviţi, spuse ursuletul Toby. Batista se prefăcu de îndată 
într-un mare afiș pe care scria cu litere mari numele lui. După cite 
am înțeles, începea chiar în acea clipă un mare spectacol, o repre- 
zentatie de teatru şi micul Toby îmi făcu semn să privesc totul in 
tăcere. Scena pe care avea să se desfășoare reprezentatia era abia 
dî o petală. Îmi părea că ursulețul nici nu se prea sinchiseste de 
asta. Scoase un patefon învechit, invirti putin placa cu piciorul şi 
în jurul nostru se auziră melodii din cele mai frumoase. 

— Acum putem începe! 

Notele muzicale care ieşeau din micul patefon pluteau o clipă în 
aer, se prindeau de frunzișul arborilor sau cădeau încet, încet spre 

int. 
em reprezentatiei avea să înceapă cu o tumbă a ursule- 
tlui cînd îmi mărturisi imediat că-i este frică. Am înţeles că era 

prima lui reprezentație de teatru, iar eu eram primul lui spectator, 

— Maestre, n-aveţi de ce să vă fie frică! Grabiti-va! 

— Adevărat? Cel mai mult îmi este frică de guturai. 

Îşi aranj papionul, făcu un semn nevăzut şi cind muzica înce! 
îşi luă avint. 

— Mi-e frică, spuse el, am amețeli. 

— Să mai încercăm o dată... 

Păru inviorat la gindul ăsta. Din nou își aranjă papionul, făcu un 
semn nevăzut si în clipa in care se hotări să sară se sperie de citiva 
lilieci de noapte, care treceau pe deasupra sa. Nu sări nici de astă 
dată si părea supărat. 

— ilor, reprezentatia s-a sfirșit, anunţă el. 

La auzul acestor cuvinte am început să aplaud cu toată puterea. 
“Toby păru la inceput mirat de aplauzele mele și cind înţelese despre | 
ce este vorba, de bucurie, făcu o tumbă în aer. Am aplaudat și 
mai tare. 

Toby era fericit că izbutise să facă tumba. 

— Domnilor, reprezentatia a inceput din nou. 

Nu-i mai era teamă de nimeni şi de nimic. Ridică in aer citeva 
greutăţi pentru a arăta puterea sa. Se vedea cit de colo că era un 
artist adevărat. Am plecat inveselit. Puteam reveni aici oricind 
pentru că reprezentatia începea, cum am înţeles, la orice oră din zi. 

Pină la capătul scorburii mai aveam încă mult de mers. Am 
coborit citeva scări acoperite cu mușchi de pădure. O clipă am ador- 
mit. M-am trezit de îndată. Auzeam citeva sforăituri în jurul meu. 
Cine putea să sforăie ? Am băgat repede de seamă că lungile sforăi- 
turi se prefăceau pe loc în mici conuri de brad. Trebuia să fie un 
om rău, tare rău, m-am gindit, cind deodată am auzit un glas: 

— Nu ţi-e frică de mine? 

— Nu, dar cine sinteti? 

— Sint Muma-Pădurii. 

— Ah, dumneavoastră sinteti, iertati-mi... 

«Muma-Pădurii, Muma-Pădurii, de unde știu eu numele acesta ? 
De la chimie nu putea fi, de la geografie, la mișcarea de rotaţie a 
pămîntului, nici atit...» 

Muma-Pădurii părea bucuroasă că am recunoscut-o. Dacă o să 

se înfurie și-o să trimită pe urmele mele furtuna? Dacă s-ar fi 
timplat astfel mă hotărisem să arunc în urma mea pixul, ca in fel 
acesta să se întindă în urma mea o apă mare, cine ştie... 

— Vino să vezi, îmi spuse ea. Am urmat-o cu teamă, în 
cu gindul de a fugi într-un fel sau altul. Îmi arăta un tablou 
nic, lucru care mă miră foarte mult. Bătrina apăsă pe un bi 
surise, şi pe loc se porni o furtună cum nu mai văzusem pind ai 
Pe ecranul tabloului electronic era, cum aveam să-mi dau seama imi 
diat, Făt-Frumos. După semnalele luminoase, argintii, sclipi 
în dreptul sabiei sale se vedea că nu-i este frică de nimeni. Muma 
Pădurii se înfurie şi apăsă pe un alt buton. Era defect. Așa că in 
locul flăcărilor ce trebuiau să apară pe ecran, arzind întreaga pădure, 
se vedea un colț de turtă dulce. Am ris, cînd, pe loc, Muma-Pădurii 
apăsă pe un alt buton. 11 vedeam de astă dată pe Făt-Frumos, lup- 
tindu-se cu flăcările. Făt-Frumos era atit de bun și de frumos, incit 
în întreaga colibă a bătrinei mirosea a vanilie. 

— Ha, ha, ha, ridea Muma-Pădurii, acum nu-mi mai scapă... 
Dar Făt-Frumos nu se sinchisi nici de data aceasta; le puse pe goa- 
قم‎ ca pe niște vietăți, așa încît flăcările se preschimbară, care cum 
nimeri, în lupi, dihori, intorcindu-se smerite în pădurea bătrinei 
vrăjitoare. 

Cind am văzut că Muma-Pădurii nu are nici o putere asupra lui 
Făt-Frumos i-am zis: 

— Cel mai bine, Muma-Pădurii, ar fi să cresteti cactuși. 

— Cactuși? Dar pentru ce? 

— Cum, nu știți, nu se poate! Cactușii sînt foarte, foarte inte- 
pători. Făt-Frumos o să se înțepe într-o bună zi in ei și atunci, 
şi atunci... 

— Şi atunci nu o să-mi mai scape, nu-i așa? 

— Sigur că da, m-am înveselit eu văzînd că bătrina în furia ei 
este în stare să mă creadă. 

— Coadă de vulpe, nu mă minţi? 

— Cactusii cresc tocmai pentru asa ceva, aşa că nu te mint. 

Am plecat cit mai repede cu putință de frica vreunei răzbunări. 
Abia am putut să-mi trag sufletul pînă la capătul scorburii. Am în- 
trebat neliniștit: 

— Aici e capătul scorburii, mătușă? 

— Pe zici înseamnă că este drumul meu spre casă. 

— Der cine esti, că parcă te știu de undeva? 

— Sint Coadă de vulpe, am spus, sînt numai o Coadă de vulpe. 

— Aaa, Coadă de vulpe, să știi că mai ai destul pind acasă. 

— ts povestea asta tot timpul trebuie să se rătăcească cineva, 
lë ma spuse bătrina scorbură. Așa că mai ai de mers, mai ai de 


Cum a coborit 
Prinţul cel frumos 
într-un 
boboc de trandafir 

Încă nu ajunsesem acasă şi mă gindeam la prințul cel frumos 
născut într-o bună zi dintr-o pată de cerneală pe care o făcusem 
din greșeală. Pata de cerneală se intinsese pe caiet, dar eu știam toată 
povestea nașterii sale. Prințul era atît de frumos, încit nimeni nu 
ar fi crezut că s-a născut dintr-o pată de cerneală. Numai că l-am 
auzit spunindu-mi: 

— Comiță, acum ar trebui să colind lumea. 

Lumea pe care avea s-o străbată era atit de mare, încit prințul, gata 
pregătit de drum, se infricos4 la inceput. Dar se gindi că ar trebui 
să-mi mulțumească pentru că dădusem naștere unui prinț atit de 
frumos dintr-o pată de cerneală. 

— Nimeni nu ştie că te-ai născut dintr-o pată de cerneală... 
Umblă sănătos, am mai zis. 

O floare căzu chiar lingă el şi se prefăcu în mari trepte de marmură 
pe care prințul le urcă în tăcere. Cu aripile subțiri, o pasăre trecu 
în zbor, îi atinse umerii și prințul simți cum prinde puteri. «Orice 
print trebuie să ajungă într-o bună zi la capătul lumii», își zise el și 
se hotări să ajungă acolo. Dar pentru asta i-ar fi trebuit un cal, 
socoti el, un cal adevărat, în stare să-l poarte la locul pe care l-ar fi 
dorit. «Un cal...», şopti prințul cel frumos. 


La căderea serii, prințul merse în dreptul unei colibe păràsne, 
găsi acolo un stergar țesut cu florile cele mai frumoase, aruncă 
ștergarul în urma sa, îngenunchie citva timp și astfel îngenuncheat 
auzi departe galopul unui cal, undeva departe. Mirosul de prinț 
rămase apoi mult timp pe ștergarul acela. 

Prinţul aşteptă si in cele din urmă își zise că poate se înșeală. 
Auzi peste noapte zgomotul cascadei din spatele colibei și numai 
că se ivi un cal adevărat, alb, precum cascada, încît prințul se temu 
să nu fie o închipuire de-a sa. Dar calul era sălbatic, părea greu de 
încălecat și prințul se temu prima dată pentru viața sa amintindu-și 
că nu era decit un print născut într-o bună zi dintr-o pată de cerneală. 

La nechezatul calului inima prințului bătu năvalnic, calul era 
sălbatic, așa că prințul așteptă să prindă ceva putere. Rămase toată 
noaptea treaz, mincă pe nerăsuflate zahăr candel si prinse puterea 
pe care o dorea. Cu o linguriţă adună rouă de peste noapte, ca 
să se răcorească și să rămînă astfel treaz. Altfel nu ar fi putut să 
păzească calul acela sălbatic. «La urma urmei și calul acesta sălbatic 
s-a născut numai pentru că eu am aruncat stergarul în urma mea, 
tot așa cum eu m-am născut dintr-o pată de cerneală» Așa era și 
n-avea de ce să se teamă atît de mult de calul cel sălbatic. 

Culese, mai toată noaptea, spuma pe care o făcea apa cascadei 
pentru a-și înveli încălțările, astfel încît să nu se simtă în nici un 
fel mersul său. Își spunea că trebuie să facă cu orice pret lucrul 
acesta, astfel încît calul să nu simtă de departe mirosul de print 
și să-l încalece pe nesimţite pentru drumul său lung. Cu puterile 
pe care le prinsese peste noapte, cu încălțările acoperite de spu- 
ma cascadei, prințul merse în dreptul calului, îl încălecă și plecă. 
Cind calul simți mirosul de print era prea tirziu; bătu din copită 
şi se auzi pină la marginea lumii. Se scutură de citeva ori, dar prin- 
pul îl prinse cu atita putere de coamă, încît calul ingenunchie in 
cîmpul acoperit de maci. 

Abia atunci isi aminti calul de stergarul aruncat de print in 
urma sa și din care se născuse cu adevărat. Ar fi trebuit să-i mul- 
țumească prințului pentru fapta aceasta. Hotări să-l ducă pina la 
marginea lumii, acolo unde miroase a flori de cicoare. 

Cînd calul porni cu adevărat, prințul născut dintr-o pată de cer- 


neală se ridică pentru o clipă, luă de pe cer un nor alb, plutito 
şi-l puse drept șa, pentru a sta cit mai lesne pe calul său. Așa ci 
prințul părea învăluit în aburii norilor, zburind pe nesimfi 
Deasupra lumii, în înălțimea cerului, prințul se simţi in put 
Viaţa în văzduh pare cu totul alta, chiar şi atunci cînd eşti un prin 
și călătoreşti pind la marginea lumii. 

Prinţul simți un miros greu, inăbușitor, venind dinspre In 
cimile pămintului și dădu pinteni calului său. 

— Aici trebuie să fie casa ursitoarelor... 

Cobori şi ursitoarele il intimpinară în pragul casei. Dădu bună ziua 
văzu cum ursitoarele lucrează din greu și abia atunci observă pri 
ful că soarta fiecăruia era mică ca un bob de linte și rămase mihni 
Nici el nu era, după cum bine ştia, mai mare decit o pată de o 
.قلعم‎ Ursitoarea cea bătrină îl invită să rămină peste noapte 
musafir, așa cum s-ar fi cuvenit, dar prințul ceru doar un sing 
lucru: acela de a-și cunoaște soarta. Ursitoarea îl înțelese pe dati 
și prințul văzu că soarta sa era înfășurată intr-o bucăţică de ca 
tifea albastră, așa cum sint înfășurate toate destinele de print di 
lumea aceasta. Mulfumi pentru lucrul acesta şi plecă. De a 
ştia ce avea să i se intimple. 

În urma sa, după cum află, citindu-și soarta, avea să se nască ut 
alt prinţ, numit Prinţul Electronic. Dar pină atunci avea multe d 
făcut. Își spuse că şi acela este tot print și va avea multe de suferit 
Calul său necheză puternic şi prințul născut dintr-o pată de cet 
neală înțelese că nimerise pe tărimul vreunui balaur. În tot loc 
acela se aflau puse numai și numai capcane pentru balauri și prin 
ful se temu să nu nimerească într-una dintre ele pentru totde: 

Cind pășeşti pe tărimul vreunui balaur cunoşti asta după frez 
mătul copacilor, ca în timpul unei furtuni, dindu-ți parcă de știre 
În tot acest timp, balaurul își îngrijea rănile sale mai vechi cu fi 
de patlagină. Cit era balaurul de puternic, cit era de uriaș se 
cel mai mult de firiitul greierilor. Tiriitul acestor greieri, pe ca 
niciodată nu-i putea prinde, 11 ingrozea mai ales că el era atit d 
uriaș și greierii aproape nevazuti. Nu mai știa cum să scape عل‎ 
acestea. Prințul, care-și cunoștea soarta, hotărî să-l inspăiminte م‎ 
balaur aruncindu-i in drum un pumn de greieri. 


Cind zmeul auzi tiriitul greierilor, se gindi că prințul, de care 
era înștiințat, va veni într-una din zile și că era prin apropiere. 
Era atit de bătrin, încît nu-i mai păsa de lupte, dar să mai prindă 
şi greieri prin toate colțurile palatului său. Cele șapte capete ale 
balaurului încuviinţară, rind pe rind, să nu se lupte in nici un chip 
cu prințul şi nici să umble după greierii care il înspăimintaseră 
de atita vreme. «Un balaur care să prindă greieri nu s-a mai văzu, 
isi spuse el plictisit. Ar fi trebuit să se întoarcă în pădurea din care 
venise, să rămînă acolo pentru multă vreme pentru a-și îngriji 
rănile încă singerinde. Într-o bună zi va veni și Prinţul Electronic 
şi atunci nu va mai avea nici o scăpare. Hotări să părăsească castelul. 

Prinţul deschise porţile castelului, fără să-i fie teamă de nimic. 
Balaurul era peste măsură de bogat: inele de aur, mătăsuri scumpe, 
sfeșnice de argint, covoare cu fire de aur, dar prințul nu luă nimic 
din toate acestea. Doar într-un colț al palatului era un mic boboc 
de trandafir și prințul îl luă ca pentru a-l păstra cu el, îl mirosi 
îndelung și se îndrăgosti pe dată. 

Era pentru prima oară cînd se simți că nu mai era în puterile lui 
şi abia atunci se gindi cit de singur fusese pind atunci. 

— Poate am ajuns la marginea lumii, de vreme ce sint atit de 
îndrăgostit, își spuse el. 

Acum nu mai avea nici un fel de putere ca să se lupte. Părăsi bo- 
găţiile castelului, cu gindul s-o găsească pe aceea care-i va primi 
micul său boboc de trandafir. 

Prin toate colțurile castelului vrăjitoarele îl chemau să lupte cu 
ele, îi ieșeau în drum cu fel de fel de chipuri, dar prințul surizind 
le spuse că nu poate să lupte, deoarece era îndrăgostit. 

— Ah, e îndrăgostit! spuneau vrăjitoarele, fără să înțeleagă cum 
prințul se indragostise atit de repede de cineva pe care nici nu o 
văzuse pind atunci. Ce-o să ne facem? se întrebară. 

— Mai trebuiau atitea lupte de dat pind la sfirsitul poveștii, dar 
prințul e prea îndrăgostit... Nu se mai gindeste la asta. 

Ajunsese la marginea lumii şi acolo trebuia să fie fata aceea de care 
era acum îndrăgostit. Prinţul răscoli întreg castelul și în cămara de 
sus găsi o fată părăsită de multă vreme acolo, privind printre gri- 
lajele de fier ale castelului. 

— Eşti prințul dintr-o pată de cerneală? îl întrebă fata. 

— Da, răspunse el. M-am născut dintr-o pată de cerneală, pe care 
a făcut-o Corniti... 

Prințul îi dădu să miroasă bobocul de trandafir și fata, mirosind 
îndelung, se și îndrăgosti. Prințul cel frumos era fericit ca niciodată. 

— Sintem la marginea lumii? întrebă el. 

— La marginea lumii, încuviință fata. 

Cind priviră mai bine, bobocul de trandafir se deschisese cu totul, 
așa că prințul îi spuse: 

— Să coborim... 

Prinţul născut dintr-o pată de cerneală o ajută pe fată și amindoi 
ţinîndu-se de mină coboriră în micul boboc de trandafir. Ca la un 
semn bobocul de trandafir se închise la loc în urma lor și cei doi 
începură să călătorească în alte și alte lumi nevăzute. 


Cum m-am intilnit 
cu frumoasa Severin 
st am lăsat 
firimituri de piine 
pentru fantome 

Uitasem de mult de fata părăsită lingă castelul de diamant, 
care trebuia să mă îndrăgostesc, cind m-am întîlnit cu ea, tı 
cînd mă credeam ajuns aproape de casă. Așa că m-am oprit și 
întrebat-o: 

— Hei, Severin, şi uitasem, cum ai scăpat de la castel? 

— Foarte uşor, nici nu-ți dai seama... Mi-am tăiat cozile și eat 
am fugit... 

— Aveai un păr atit de frumos, am mai spus incurcat şi 
că uitasem s-o salvez. 

— Şi apoi, cel mai mult imi era frică de şoareci in tot 
acela. Pentru asta voiam să mă salvezi. 

Mergeam amindoi pe o cărare pustie și Severin mă întrebă: 

— Ai ajuns vreodată la capătul cărării + 

— Am ajuns, îi spun. 

— Şi ce se vede de-acolo? 

— La capătul cărării e o stea. 

— 0 stea adevărată? 

— Sigur că da, cărările nu sint altceva decit luminile pe care 
trimite vreo stea îndepărtată. 

Severin credea pînă atunci că toate cărările pe care pășești nu 


pot sfirși decit lingă ascunzișul unui arici bătrîn, care stringe la 
el toate cărările, ca să nu mai poată fi găsit nici cum. 

— Pentru asta nu prea poți vedea pe aici vreun arici, nu-i asa? 

— Pentru asta, ce credeai? 

— Să mergem? 

— Hai... 

— Ştii, zice Severin, acasă la mine am o zină rea... Numai că 
este atit de fricoasă că atunci cînd te apropii de ea se preschimbă ime- 
diat în eșarfă. 

— Am auzit că unele zine sint atit de fricoase că se sperie și de 
susurul ceaiului, dimineața. 

Ştiam bine că uneori zinele părăsesc pădurile unde au trăit multă 
vreme, scorburile copacilor, unde nu se tem de nimic și ajung, în 
cele din urmă, la casa vreunui copil, ascunse prin colțurile odăii. 
De aceea cînd ajung în casa cuiva ele se tem de orice lucru din jur. 
Așa că merg prin casă în virful picioarelor să nu le simtă nimeni. 

— Dar știi cum se imblinzeste o zină rea? 

— De unde să ştiu? 

— Cind intilnesti o zină rea ca s-o imblinzesti trebuie să-i dai 
să-ți repare un fermoar stricat... 

— Cum asta? 

— Cind zina cea rea vede un fermoar ea își zice că un fermoar 
e un lucru serios și pe dată se apucă de lucru. Tot lucrind la fermoar 
nu se mai gindeste la nici o răutate pe care ar putea s-o facă. 

— E trist, am spus, ca o zină să repare fermoare vechi... 

Mă gindeam cum totuși poate ajunge o zină, fie ea și rea, în casa 
cuiva, venind așa de departe. 

Am întrebat-o pe micuța Severin. 

— Poate că n-ai să crezi, dar zîna de care iti spun a venit la noi 
numai și numai pentru că mirosea a cafea în toată casa... 

— Chiar că nu te cred! 

— Într-o duminică în toată casa mirosea a cafea pentru că aveam 
oaspeți multi. Zina cea rea a simțit de departe din pădure mirosul 
acela de cafea care a atras-o atit de tare incit a ajuns pind în dreptul 
casei noastre... 

— Cum, s-a lăsat ademenită doar de un bob de cafea? 

— Aşa cum ţi-am spus, Corniţă, așa cum ţi-am spus, Severin 
merge înaintea mea și acum nu se mai teme de nimeni. 

— O dată m-am temut şi de batista care mi-a căzut din buzunar... 

— De-asta te-ai rătăcit, pesemne, aici. 

În urma noastră ramineau mușuroaie de furnici, aproape albăstrui 
în lumina soarelui. Severin se apleacă și rupe cu greu un mărăcine. 
Abia mai pot să-i strig din urmă: 

— Severin, ce-ai făcut? 

— De ce? 

— Ai rupt mărăcinele... O să fie furtună... Ai să vezi! 

Dar e prea tirziu, pentru că Severin a și rupt mărăcinele. Trebuie 
să ne ascundem pe undeva, trebuie să ne adăpostim, Severin, îi 
mai spun, dar nu știu dacă mă mai aude. 

— Priveşte in urmă. 

— Vai, ce-am putut să fac, spune Severin, privind în urma ei. 
Praful se ridică pind la cer, casele abia se mai cunosc și vintul tiue 
pe lingă noi. 

— Acum ce-o să se mai intimple? 

Încerc să-i strig, să-i fac semne să arunce mărăcinele în urma sa. 
Poate cine știe... 

— Aruncă în urma ta mărăcinele... 

Abia dacă poate să mă înţeleagă ce-i spun de zgomotul și furia 
vintului. Mai priveşte încă o dată mărăcinele și-l aruncă în urma sa. 
Cred că îi pare rău, dar n-are încotro. 

— Am scăpat, îi spun. 

— Am scăpat? 

— Priveşte în urma ta... 

Severin privește în urmă, să vadă ce se întimplă, dar în depărtare 
totul pare liniștit, iarba strălucitoare in lumina soarelui, încît parcă 
nu a fost niciodată furtună pe locurile acestea. 

— Acum ce-o să facem? 

— O să mergem pina la capătul cărării, să vedem ce este acolo 

— E departe? 

— Pina la noapte ajungem. 

Mergem liniștiți si bucuroși mai departe. Îi spun aproape vesel: 

— Ştii de ce vreau să mă întorc acasă? 

— Cum să nu, îţi este foame. 

— Nu. Am acasă niște cărți de joc. Una care reprezintă un valet 
bătrin. N-ai să mă crezi, dar seara, înainte de a mă culca, auzeam 
sforăiturile bătrinului valet din cărțile de joc. Muream de ris și 
trebuia 'să merg în virful picioarelor să nu-l trezesc. 

— Iti spun şi eu ceva, dar nu trebuie să mă spui nimănui, pentru 
că se află... 

— N-ai nici o grijă. 

— Am o gaură în podea. Ei, și pe acolo vine în fiecare seară din 
pădure un pui de vulpe. $i știi de ce? I-am spus: tu ai să-mi păzești 
scrisorile mele mai vechi pe care le-am legat cu funde albastre. 
Numai pentru asta vine puiul de vulpe, să-mi păzească scrisorile 
mele mai vechi. M-ai înțeles, Corniţă? 

— Te-am înţeles. Ştii cine e cel mai mare leneș de pe lume? 

— De unde să ştiu, Corniţă, zi tu... 

— Cel mai mare leneș de pe lume e cerneala. 

— N-am mai auzit așa ceva... 

Severin ridea de-a binelea, cerneala era cea mai leneșă de pe lume. 
Începuse din nou să se insereze. 

— Vai, spuse Severin, mi-am pierdut batista... 

— Cum așa? Haide s-o căutăm. 

Ne-am întors să căutăm batista pierdută, cînd în apropierea 
noastră am observat pete mari, albicioase. 

— Ah, fantomele, Severin, ce-ai făcut? 

— De ce? 

— Păi cred că toate fantomele astea erau în batistă la tine. Și 
cînd s-a desfăcut batista și a căzut.... 

— Nu, fantomele sint de la fel de fel de decupaje de poze, de la 
tăieturile de ilustraţii, din carte, nu stiai? 

N-am mai avut timp să-i răspund. 

— Să nu-ţi fie teamă, Com, Am să scot cîteva firimituri de 
piine. 

— Şi? 

— Ai să vezi că o să se apropie de noi și dacă nu o să se înfrico- 
șeze o să culeagă din palmă toate firimiturile. 


— Le e foame? 


— Pesemne că așa ceva. 

Severin scoase într-adevăr citeva firimituri de piine din buzunar. 
întinse palma și fantomele se apropiară de noi. Nu-mi mai era 
teamă. Înghițiră repede cele citeva firimituri. 

— De unde le cunoşti, Severin? 

— Ei, am fost o dată bolnavă şi fantomele mi-au adus apă si 
m-au îngrijit. Aşa m-am făcut bine. 

— Şi mie care imi era frică de fantome. 

— Da’ de unde, ele sint mai fricoase decit crezi. Cel mai mult le 
este frică de bătăile de pendulă de la ceas. 

— Cum asa? 

— Am văzut eu... Ca să nu li se facă frică, trebuie să stringi toate 
bătăile pendulei într-o cutiuță mică de pluș și nu se mai tem de 
nimic. 

— La asta nu m-am gândit. 

— Fantomele, ascultă-mă pe mine, se tem și de iepurii angora. 

M-am căutat repede în buzunar, am găsit citeva firimituri de piine 
si am întins palma să văd ce se întimplă. Îmi bătea inima foarte 
tare. Fantomele au venit din nou, au înghițit toate firimiturile de 
piine si păreau a nu se mai teme de noi. Cind terminarăm provi- 
ziile de firimituri de piine, dispărură cu toate, prefăcindu-se într-o 
mică batistă albastră. Severin se aplecă si o luă. 

— Mi-e somn, zise. 

— Dacă ţi-e somn înseamnă că am ajuns aproape de steaua de 
la marginea cărării. 

Asa și era; chiar aproape de noi strălucea steaua cu numele Algool. 
Ajunsesem în împărăția zăpezii și de acum aveau să se intimple 
alte și alte lucruri neobișnuite. 


Cum am intrat 
în cele trei mari palate 
făcîndu-ne 
cîte un nod la batistă 


SOAR TS 


“Trebuia să ne strecurăm pe nevăzute in impărăția zăpezii. Severin 
scoase o cheiță argintie cu care am putut să deschidem porțile 
marii împărății. ` 

— Cheita aceasta, Corniţă, deschide porțile oricărei mari împă- 
rății. Auzi? 

— Se aude parcă ceva? 

— Să ştii: cînd intri într-o împărăție se aud de îndată boncă- 
niturile îndepărtate ale cerbilor... 

— Nu e adevărat, Severin, nici vorbă de așa ceva... 

— Atunci? 

— Cind ai rotit mica cheiță, o dată, şi încă o dată, în poarta împă- 
răţiei, ai trezit toți cerbii adormiti. 

— Adevărat. Să nu se intimple iar un lucru rău, Cornifi... 

În împărăția zăpezii era liniște. Intrarăm amindoi pe o uşitã sub- 
tire de gheață, fără să ştim unde am putea să ajungem. 

— Hei, e cineva aici? 

— Hei, e cineva aici? imi răspunse ecoul prefăcut în mici cioburi 
de gheaţă strălucitoare. 

— Am ajuns în Palatul de gheaţă, imi sopteste Severin. 

Pretutindeni oglinzi uriașe, candelabre strălucitoare. 

Pe treptele de gheață, un slujitor tine un trandafir roșu in mină. 

— Un trandafir roșu în Palatul de gheață? De necrezut... 

— Domnule, întrebă Severin, pentru ce ţineţi trandafirul acela 
în mînă? 

— Cum pentru ce? Măsor timpul. 

— Măsuraţi timpul? 

— Timpul se măsoară prin căderea petalelor, nu stiati? 

Într-adevăr, la picioarele slujitorului erau petale nenumărate. 

— Ce mult timp a trecut de cînd am plecat de-acasă... 

Dar cînd ne-am apropiat mai bine de slujitor, acesta parcă pieri. 
Nici urmă de trepte de gheaţă, nici urmă de slujitor. 

— Cum se poate asta? întrebă micuța Severin. 

— Din cauza gheții și a frigului din palat poate că ni s-a părut 
că vedem un slujitor cu un trandafir în mînă. 

— Numai în Palatul de gheață se mai întîmplă așa ceva! 

— Aşa este, să tăcem şi să privim mai departe tot ce se întimplă 
în jur. 

Palatul de gheață părea pustiu și totuși se întimplau atitea și 
atitea lucruri. Chiar în acea clipă ne-a fost dat să vedem cu ochii 
noștri cum sosea alaiul domnesc. Împăratul cobori din mica sanie 
în curtea împărăției sale. Privi în depărtare o luptă de cerbi. Apoi 
urcă treptele palatului. 

— Cred că e un împărat viteaz, spuse Severin, dar are guturai... 

— Pe frigul ăsta... 

— Împăratul strănută inaintea fiecărei lupte. Ia ascultă... 

— Mda, parcă ar fi greieri. 

— Greieri în Palatul de gheață, Severin? 

— Da, da, s-au ascuns chiar în sceptrul împăratului. 

— Dacă impăratul: o să strănute, înseamnă că trebuie să înceapă 
vreo luptă? 

— E un împărat viteaz, dar trebuie că bea mult ceai... 

Trebuia să ne ascundem, puteam fi văzuți oricind. Asa că Severin 
isi făcu un nod la batistă, ca să putem trece în altă lume a împărăției 
zăpezilor. Pe nevăzute, părăsirăm Palatul de gheață într-o lume 
necunoscută. În urma noastră se auzi un murmur nelămurit. Nu 
era altul decit alaiul domnesc, care se auzea pină aici. 

Severin se căuta în buzunar după cheita argintie. Înaintea noastră 
era o ușă de fier. Dar nici urmă de che argintie. 

— Era o cheiță minunată, sopteste Severin. Am uitat-o în Pala- 
tul de gheață. © 

— Şi acum de ce plingi? Ştii ceva? 

— Ce? 

— Mie mi se pare că toate lacrimile astea ale tale seamănă cu 
cheița argintie pe care ai pierdut-o. 

— Rizi de mine. 

— Desfă nodul de la batistă si intoarce-te la Palatul de Sieg: 

— Mi-e frică... Ce-o să ne facem? 

Incep să mă gindesc ce să facem. Usa nu se poate deschide nici 
cum. Dacă aş. fi fost mai puternic, dar așa... 

— Am găsit ce ne trebuia. După ce desfaci nodul de la batistă 
şi cobori în Palatul de gheaţă, orice ușă, cit de grea ar fi ea, se des- 
chide doar la mirosul de brad. Bradul miroase atit de frumos, că 
se deschid toate ușile. 

— Nu cred... Şi apoi trebuie să găsim o crenguţă de brad. 

La asta nu mă gindisem deloc. Numai că o aud pe Severin spunind: 

— Com, dar mi-amintesc că am fost odată intr-o pădure de 
brazi, mai de mult. Uite, păstrez și acum mirosul de brad în păr. 

— Atunci e un lucru simplu... Încearcă să treci, să vedem ce 
are să se intimple... 

Îşi şterse lacrimile şi într-o clipă ajunse la ușă. Ca la un semn, ușa 
se deschise atit de ușor, încit nici nu credeam că se putea întimpla 
asta. Intrarăm. Auzirăm din nou murmurul acela nelămurit. Cum 
am intrat în împărăția aceasta și incepuram să căscăm, de parcă 
nu am fi dormit de multă vreme. Ascultam in tăcere. Printre cre- 
neluri se vedeau și alti oameni căscind la fel ca noi. «Ce fel de straji 
or fi acelea care cască atit de tare ?» 

— E Palatul Vinturilor. șopti Severin. Vinturile te adorm așa .. 
Dar nu-şi termină repede cuvintul că adormi si începu să sforăie 
Trebuia s-o trezesc cu orice pret. Ar fi adormit aici poate multă 
vreme «Vinturile acestea se iscă din sforăiturile oamenilor » mă 
gindeam. 

Cu greu o trezii pe Severin, care imi spuse că dormise caîntr-un 


fagure de miere. Străjile dădeau semn că ne-au văzut. Palatul era 
pustiu, pesemne pentru că vinturile erau plecate să colinde prin 
cele mai îndepărtate locuri. Numai murmurul acela se auzea de 
pretutindeni. 

Lingă jilțul împăratului, Severin imi arătă nori albi, plutitori, 
asemeni celor de pe cer. Norii erau podoabele cele mai de pret ale 
împăratului aceluia. 

— Poate că ar fi trebuit ca norii aceștia să fie si ei paziti de străji, 
am spus. 

— Nu se poate, norii alunecă atît de ușor, că nici o strajă n-ar 
simți asta. 

Ferestrele palatului erau mari, se putea vedea o mare parte a impa- 
ratiei, cimpuri pustii, peste care se intorceau la miezul nopții toate 
vinturile. 

Ne-am hotărit să plecăm. Trebuia să facem doar un nod la ba- 
tistă pentru a cobori într-o altă lume. Am mai privit pustietatea din 
jurul nostru, ca pentru ultima oară. Severin înnodă batista. Tre- 
buia să închidem ochii si să coborim. 

Cind cobori într-o altă lume, primul lucru la care te gindesti 
este să vezi cît mai repede cu putință un palat. Un palat e un lucru 
de pret. În Palatul zăpezii toate luminile erau aprinse sau ni se 
părea astfel, pentru că zăpada strălucea atît de departe. Toţi sluji- 
torii, toți curtenii erau îmbrăcați în alb. Palatul strălucea. 

— Ce trist e, făcu Severin” 

— Cum asa? Totul aici e atît de frumos și tu... 

— E într-adevăr frumos... 

— Atunci? 

— Tot palatul acesta frumos se poate dărima doar la clinchetul 
unui clopoțel sau la un bob de piper... 

— De unde știi? 

— Tot palatul e de zăpadă, nu vezi? 

— Uitasem. 

Am intrat înăuntru cu teamă pentru tot ce avea să se intimple. 
Zina zăpezilor ne zimbi. Eram amindoi îmbrăcați în haine albe, 
nemaivăzute pind atunci. Severin era atit de frumoasă, incit n-o 

— Ah, ferește-te, Severin, am strigat, pierdut, fereste-te... 

— Corniţă, ce s-a întimplat? 

l-am arătat venind de sus şi căzind cu o viteză năprasnică un ac 
de pin sau de brad. Se infricoșă. Simpi cum se clatină intreg palatul. 

— Ar fi putut să se dărime întreg Palatul zăpezilor, numai că 
l-am prins la timp. 

Severin făcu o plecăciune Zinei zăpezilor. 

— Vai, dacă greșeşti, în timpul plecăciunii, dacă aluneci, se dări- 
mă din temelii întreg palatul, spuse Severin. 

Am făcut şi eu la rindul meu o plecăciune, în semn de prietenie 
pentru Zina din Palatul zăpezii. Eram privit din toate părțile, din 
toate colțurile de întreaga curte. Dar Zina nu ghicea în nici un 
fel spaima noastră, la gindul că întreg palatul se putea topi, nu 
după multă vreme, de respirația noastră fierbinte. Nici un om nu 
ajunsese pină atunci la Palatul zăpezilor, de vreme ce Zina nu ştia 
ce putea să se intimple cu întreg palatul său. 

Am făcut un semn către Severin, să ne grăbim. Suliţa străjerului 
de la intrarea în Palatul Zăpezilor și începuse să se topească. Alți 
slujitori, cu totul si cu totul de zăpadă, prinseră să se topească. 
La fel si jilțul Zinei parcă se descleiase pe la margini. Tot așa, un 
inel al Zinei dispăruse cu totul. 

I-am făcut semn Severinei că nu mai era timp de plecăciuni. Suliţa 
străjerului de la intrarea în palat se topise pe de-a intregul, o suliță 
cu adevărat grea, și acesta nu înțelegea nicidecum ce se întimplase. 

De îndată ce am ieșit din Palatul zăpezilor, Severin și-a scos 
batista cu atitea și atitea noduri. Trebuia să le facem semne de bun 
rămas slujitorilor și curții și pentru asta a trebuit să desfacem batista 
de toate nodurile. Însemna că nu le mai punem viața în primejdie. 


Cum am ajuns 
în fata unor urme necunoscute 
pînă la un bătrin 
care abia culesese 
un cosulet cu gutui 


E II 


Cind m-am uitat în jurul meu, Severin dispăruse. Să-și fi făcut 
un alt nod la batistă? Sau îi crescuseră cozile din nou și zmeul să 
fi aflat de asta ? Așa că am mers singur pe un drum aproape pustiu. 
Era un drum care ducea către un mic deal, care părea și el, din 
toate părțile din care ai fi privit, părăsit. Dacă ar fi fost Severin, 
drumul nu mi s-ar fi părut atit de pustiu. M-am oprit o clipă să mă 
odihnesc. Am văzut atunci chiar lingă mine citeva urme. Eram atit 
de singur, încît cînd am văzut urmele acelea m-am bucurat. 

«Ce trebuie să facă un om cind vede. niște urme? mi-am zis. 
Să fie ale lui Severin? Pentru că tot eram singur și nu mă vedea 
nimeni, am început să adun citeva. Dar erau atît de multe urme, 
încit cel mai bun lucru ar fi fost să le adun pe toate. 

«Ce fel de om poate fi acela care a trecut pe aici și și-a lăsat urmele 
astea» ? am început să mă gindesc. Erau urme nu prea mari, de parcă 
omul acela abia ar fi călcat pe pămînt. Sint oameni care atunci 
cînd calcă pe pămint abia îl ating, iar alții... Dar cel mai bun lucru 
era să le adun pe toate. Adunam urmele și nu mă gindeam decit să 
pot face o mare bucurie omului acela care trecuse pe aici, fără să 
știe că-și lăsase urmele în pămînt. Are să și le recunoască? 

După ce am adunat toate urmele de pe cărare, m-am uitat în 

jur să zăresc o casă în care ar fi putut intra omul acela. Am bătut 
la prima casă pe care am văzut-o. În pragul ușii apăru un om aproape 
adormit. 

— Bună ziua, am zis, dar omul acela nu mi-a răspuns. I-am po- 
vestit despre ce era vorba, omul se uită la mine fără să înțeleagă 
nimic. Apoi hotări: 

— Să aprindem lumina! 

Am înțeles că voia să aprindem lumina, ca să poată vedea de-a- 
proape urmele acelea. Credeam că am să-i fac o mare bucurie. A 
aprins lumina, toți ai casei s-au trezit și au privit o vreme urmele 
găsite. Se uitau cind la urmele pe care le adusesem, cind la picioarele 
omului. 

— Ce fel de urme sint? mă întrebă el nemulțumit. 

— lertaţi-mă, am spus, înseamnă că nu sint urmele dumnea- 
voastră. 

Am plecat de îndată. Aș fi putut să-l întreb dacă nu cunoaște pe 
cineva care ar putea avea astfel de urme. După ce am plecat de la 
omul acela pe jumătate adormit, am bătut la altă ușă. Orice om 
cind isi găsește urmele după multă vreme trebuie să fie bucuros. 
Am bătut mai tare. 

— Hei, e cineva aici? am strigat. 

A ieşit de îndată cineva, un om în halat, fără să înțeleagă nici el 
mare lucru. Era cam aiurit, m-am gindit că este un bătrin profesor. 
Nici vorbă să fie urmele lui. 

«Acum ce trebuie să fac?» Trebuia să mai încerc și la altă casă. 
Aș fi putut să las urmele acelea lingă vreo scară أو‎ să plec mai de- 
parte. A doua zi cineva tot le-ar fi găsit si s-ar fi bucurat, așa cum 
mă gindisem că trebuie să se intimple. 

Am mers mai departe și am văzut pe drumul pe care venisem 
o casă mai singuratecă. Chiar lingă fereastra casei creștea un gutui. 
Am bătut la fereastră, dar nu mi-a răspuns nimeni. Mi-am zis că 
trebuie să fie una din acele case părăsite, cum mai văzusem și în 
alte locuri. Am bătut pentru ultima oară. 

— Intră, am auzit după un timp. 

— Bună ziua si iertați-mă... 

Am privit în jurul meu: într-un pat vechi de lemn stătea un bătrin. 


Părea, după felul în care mă privea, destul de bolnav. De aceea 
l-am întrebat mai întii: 

— Sinteti bolnav? 

— Sint atit de bolnav, îmi spuse bătrinul... Vă mulțumesc că 
ati venit... 

Pe masă era aşezat un cosulet cu gutui abia culese. Printre gutuile 
culese se mai vedeau și citeva frunze. 

— Iertaţi-mă, i-am spus, am venit... 

Am început să-i povestesc pentru ce venisem. Bătrinul se uită o 
clipă la mine și am văzut că se bucură cu adevărat. Însemna că 
astea erau urmele lui. 

— Ah, spuse bătrinul, am fost învățător, priveşte, se vede asta 
după urmele mele. Îți mulțumesc, acum mă pot întoarce la copii, 
la școli. 

— Vă sint de vreun folos urmele acestea? am întrebat. 

Bătrinul îmi spuse că o dată ce avea, chiar lingă el, urmele sale de 
cînd era sănătos şi putea să meargă însemna că ar fi putut și acum 
să coboare din pat, să meargă asemeni ca și in alte dati. 

— Asta înseamnă că nu mai sinteti bolnav, nu-i așa? 

— Acum pot să merg. M-am făcut bine. Urmele astea... 

Intelesesem că făcusem o faptă bună. 

— Atunci am să plec, am spus. Bună ziua! 

Cind am ieșit în curte, mi-am amintit mult timp de mirosul 
acela de gutui proaspăt culese și am plecat mai departe. 


Cum am crescut 
un zmeu 
cu ceai de musetel 

După ce am reușit să duc urmele acelea bătrinului, am rămas așa 
multă vreme, gîndindu-mă departe, la casa mea. Stăteam singur la 
marginea unei cărări. Parcă auzeam bătăile ceasornicului din casa 
noastră. Poate numai și numai pentru asta mi-am adus aminte că, 
tot așa, mergind într-o zi pe stradă, am găsit un pui de zmeu pe care 
l-am adus să-l cresc acasă. Era atit de mic, incit nimeni nu știa ce fel 
de vietate poate fi. Ştiam bine că zmeilor le place ceaiul de musetel. 
Ca să se întărească. Asa că am adus ceai de musetel, i-am dat zmeului 
si zmeul a început să crească. Numai că în casă mirosea tot timpul a 
ceai de musetel, mai ales sub pat, unde lăsasem puiul meu de zmeu, 
fără ca nimeni să ştie de fapta mea. 

Dacă cineva m-ar fi întrebat de ce-am făcut asta, aș fi putut spune 
foarte simplu că micul zmeu venise singur la ușa mea, sunind la 
sonerie și am deschis dindu-i drumul numai de teamă. Tot atit de 
bine aş fi putut spune că zmeul acela a rămas acolo dintr-o carte a 
mea mai veche. Cind și cînd auzeam un mormăit îngrozitor în toată 
casa și atunci aduceam repede ceaiul de mușeţel și zmeul tăcea 
imediat, 

Dar de la un timp toți ai casei visau noapte de noapte îngrozitor. 
“Tatăl meu avea, în zori, cearcăne, lucru de care se temuse intreaga 

viată. De atunci, ori de cîte ori văd un om care are cearcăne ştiu bine 
că omul acela are acasă un copil care creşte pe ascuns un pui de zmeu. 
Şi eu păream adormit întreaga zi. Cind lipseau toți ai casei, scoteam 
micul meu zmeu să se plimbe prin casă. Micul zmeu se ducea să 
stingă singur lumina, seara, cînd îi era somn, lucru care la început 
m-a supărat. Era umit cînd vedea bretelele tatălui meu și într-o bună 
zi le mincă. Cearcănele apăruseră și sub ochii mamei, care nu se 
plingea de nimic. Mama mea lucra foarte mult la un hotel, chiar lingă 
mare, dar niciodată nu se plingea de nimic. Terminasem ceaiul de 
musetel din casă, așa că am început să fac economii și să cumpăr zi 
de zi pachetele cu ceai. Zmeul trebuia să crească cu orice pret. 

Un alt lucru care îl distra pe micul zmeu era ziarul pe care îl cumpă- 
rau zilnic cei de-acasă: il privea și se inveselea deodată, de parcă ar fi 
înţeles cine știe ce grozăvii de acolo. Într-o după-amiază, cind aveam 
oaspeți, zmeul scoase un urlet îngrozitor, încît toți musafirii scăpa- 
ră merele roșii din mină. Mama și tatăl meu s-au speriat şi au spus 
că trebuie anunțat mecanicul care în ultimul timp nu-și mai face 
datoria. Abia atunci oaspeții noștri au observat că tata și mama aveau 
amindoi cearcăne. Au hotărît să rupă imediat relațiile cu noi, numai 
și numai pentru că părinții mei aveau cearcăne. 

Ce se intimplase ? Zmeul crescuse cu adevărat și nu-l mai puteam 
tine sub pat. Se si plingea că este întuneric acolo şi-i este cam frică. 
Cind tatăl meu își aduse aminte într-o zi de bretele incepu să le caute 
în toată casa. Îmi era teamă de ceea ce avea să se intimple. Cind privi 
sub pat, după bretele, zmeul scoase un urlet îngrozitor si tatăl meu 
leșină. Cind se trezi, ceru un pahar cu apă. Acum era atit de vesel, 
încît mama se sperie de-a binelea. 

— Acum ce-o să facem ? întrebă tatăl meu. 

Mi-am luat inima în dinţi şi i-am spus: 

— Trebuie să cumpărăm cu toții ceai de musetel! 

— Pentru ce ? se miră tatăl meu fără să mai înțeleagă ceva. 

— Dacă nu-i dăm ceai de musetel urlă îngrozitor. 

— Dar dacă într-o noapte zmeul ăsta... și nu-și mai continuă 
gindul. 

Ne priveam cu toții ca și cînd lucrul acesta îngrozitor s-ar fi putut 
întimpla chiar atunci. De atunci zmeul nu mai stătea ascuns sub pat: 

minca cu noi la masă, umbla prin odaie si toate celelalte. Se vedea că 
pe zi ce trece zmeului îi mergea bine. Era un zmeu adevărat! 

De la un timp, zmeul începuse să țină la el toate cheile casei, 
așa că atunci cînd cineva avea nevoie de vreo cheie trebuia să i-o 
ceară lui. Cîteodată, seara, îi auzeam pe ai mei spunînd: 

— Ce ne trebuie nouă un zmeu? 

— Măcar să-l punem să bată covoarele... 

— Aşa o să se afle, o să ne știe cu toții... 

— E un trintor! sopti tatăl meu, care îmbătrinise in ultima vreme. 

Cînd ne asezam cu toții la masă ne venea foarte greu, pentru că 
zmeul se așezase alături de noi. Acum îmi părea rău pentru tot ce 
făcusem. Pînă atunci avusesem o viață frumoasă! 

Camara cu ceai de musetel se golea pe zi ce trecea. Toţi banii îi 
dădeam pe ceai de musetel, pentru ca zmeul să nu care cumva să 
urle. Zmeul crescuse ca un uriaș și acum abia încăpea în casă. În- 
tr-adevăr, cu toții ne gindeam ce-o să se intimple în ziua cînd zmeul 
nu va mai încăpea în casă. 

— Atunci o să se afle totul! şopti mama. 

Tata muncea zi $i noapte ca să ne ajungă banii pentru ceaiul de 
mușeţel al zmeului. De multe ori el privea peste umărul tatălui meu 
și cînd vedea că banii ajung pentru încă o săptămînă se inveselea. 
Așa că nu voia să fie înșelat şi privea mereu la socotelile tatălui meu. 
Trebuia să facem mari economii. 

Zmeul abia mai incăpea în casă. Am început să scoatem cite ceva 
din încăperi: biblioteca, un dulap și alte citeva lucruri. Acum zmeul 
se simţea din nou bine, dar casa se golea încetul cu încetul. Tatăl 
meu imbatrinise cu adevărat. 

Într-o zi m-am gindit că şi eu crescusem destul de mare, așa că 
puteam fi un sprijin de prețuit batrinului meu tată. Ce trebuia să fac 
era să găsesc un mijloc de a scăpa de zmeu. Am hotărit să-i spun 
zmeului că nu mai avem bani de ceai de musetel. La vestea aceasta 
zmeul scoase un urlet îngrozitor. Mama îl privea drept în față si tăcea. 

— Trebuie să ne gindim la altceva, am soptit. 

— Ce? spuse tatăl meu. 

— 0 să vedem. 

“Tatăl meu dădu din miini, în semn de neputinţă. 

— Ai crescut destul de mare... mai spuse mama. 

A doua zi i-am vorbit din nou zmeului. Mă gindisem toată noaptea 
la ceea ce trebuia să fac. Am început prin a-i spune că nu mai văzusem 
niciodată un zmeu atit de puternic. Zmeul recunoscu imediat. 

— Dar un singur lucru nu ştii să faci, am mai adăugat apoi. 

— Care lucru? 

— Poţi să te dai de trei ori peste cap? 

Zmeul încuviință plictisit. 

— Dacă te dai de trei ori peste cap poți să te prefaci în viță de vie? 

— Pot. 

Zmeul se dădu de trei ori peste cap şi cît am clipit din ochi zmeul 
se prefăcu într-o splendidă viță de vie, care acoperea întreaga casă. 
Era o viță de vie roșiatică, așa cum nu avusesem niciodată. Crengile 
viței de vie înconjurau casa, frunzele roșiatice umbreau toate fe- 
restrele. Nu mai recunoșteam casa în care trăisem atita vreme! 
Mama și tatăl meu abia recunoșteau casa în lumina soarelui. Le-am 
spus: 

— Acum n-are decit să crească cit vrea dacă nu-i mai ajungea 
casa noastră... 

— Dacă nu-i mai încăpea casa... 

Amindoi înţeleseră despre ce este vorba. Intrarăm în casă fericiți. 
"Tocmai atunci sosiră de departe cîțiva musafiri. 

— Ce viță de vie frumoasă! spuseră ei. 

Cu toții se minunară de frumuseţea ei. Vita de vie era cu adevărat 
frumoasă, dar dacă te uitai mai bine vedeai destul de bine labele 
uriașe ale zmeului preschimbat în viță de vie, umbrindu-ne de acum 
toată casa. Se vede treaba că și zmeului îi plăcuse mult să se pre- 
schimbe în viță de vie, pentru că, toată viata lui, rămase acolo, 
deasupra zidurilor casei, umbrindu-ne de fiecare dată. 

Cum am plecat 
în căutarea 
unui nasture pierdut 
şi mi-am spus 
ultima dorință 


Ştiam foarte bine că dacă iti cade un nasture de la haină înseamnă 
că pe locul acela unde nasturele a căzut se va ridica un castel. Așa se 
și întimplă. Nasturele imi căzu de la haină si rostogolindu-se ajunse- 
se pină la picioarele unui împărat care domnea peste acel castel. 
Nici nu-mi venea să cred, de la un simplu nasture căzut să se ridice 
un castel si chiar să fiu lingă un împărat... Străjile și slujitorii cind 
priviră nasturele care se rostogolea la picioarele împăratului se uitară 
unul la altul de parcă s-ar fi petrecut un lucru ingrozitor. Unul dintre 
ei spuse: 

— Cineva a intrat pe nesimţite în împărăţia noastră! 

Împăratul se ridică, luă nasturele căzut, îl privi un timp, apoi spuse: 

— Asupra împărăției s-a abătut o mare nenorocire. 

«Cum putea fi adevărat un asemenea lucru? Era doar nasturele de la 
haina mea... Asta înseamnă o nenorocire pentru un împărat? 
Împărăteasa, la vederea nasturelui meu, scăpă evantaiul din pene 
de strut și spuse: 

— Cind un nasture cade într-o împărăție, asta inseamnă un lucru 
din cele mai rele cu putință... 

— Împăratul e batrin şi fără putere, şopti un slujitor. 

— Să fie chemat sfetnicul curții! porunci impăratul. 

Sfetnicul veni și privi înspăimintat nasturele. 

— În toată împărăția nu se găsește un asemenea nasture! 

— E un semn de război! spuse împăratul. E un semn de război! 

— Un război pentru un simplu nasture nu s-a mai întimplat, 
spuse bufonul împăratului. 

Împăratul chemă în grabă astrologii castelului. Abia avui timp să 
mă dumiresc, cînd ei și aduseseră marile lor lunete. Începuseră să 
“facă măsurători, să calculeze distanța de unde a putut cădea nasturele 
acela și pind la picioarele împăratului. Cu toții priveau înspăimîntați 
distanța de la care căzuse acel nasture. Nici mie, Corniti, nu-mi 
venea să cred. Privind prin lunetă drept la incheietorile hainei mele, 
astrologii împăratului hotăriră imediat: 

— Se vede limpede, există și alți nasturi gata de a se desprinde, 
gata de a cădea peste împărăția noastră... 

Împăratul părea să ia o hotărire de care era mulțumit. Un război e 
unul din lucrurile cele mai grele cu putință, dar rostogolirea nasturelui 
la picioarele sale era un lucru care nu trebuia îngăduit în împărăția 
sa cu nici un pret. 

— E un împărat viteaz! șoptiră cei mai mulți. 

— Împăratul nu se teme de un nasture! spuseră alții, privind chi- 
pul îmbătrinit al împăratului. 

Am luat atunci hotărirea să întreb politicos dacă nu s-a mai văzut 
în toată împărăția sa un nasture căzut de la o haină. 

— Era nasturele de la haina mea, Majestate, dacă vreti.... Un biet 
nasture... 

Străjile se și repeziră la mine. 

— E limpede că e nasturele de care se teme împăratul, ce mai 
stati? 

M-au legat și m-au adus chiar înaintea împăratului. Întreg 
castelul era strins în jurul meu. Trebuia să mărturisesc totul. 

— Majestate, am spus, mi-am pierdut un nasture... Un nasture 
în Marea Voastră Împărăție.... 

— Un nasture din alt secol, nu-i așa? 

— Un simplu nasture, Majestate! 

Îi arătai locul de unde a putut cădea nasturele acela. 

— Him, him, him, făcu împăratul, un nasture în împărăția mea. 
Asta nu s-a mai văzut. Arestati-l! 

Nu puteam crede cum împăratul acela nu vede locul de unde îmi 
căzuse nasturele. Străjile se repeziră iar la mine. Ajunsei, cum aveam 
să-mi dau seama, în pivnițele împărăției. 

Am aflat că în timpul cît eram închis în pivnițele împărăției, 
astrologii calculaseră exact locul de unde căzuse nasturele. 

— Acest lucru înseamnă că nasturele nu poate fi decit al acestui 
copil! 

— Un nasture ca acesta nu apare decit o dată la o sută de ani! 

— E bine să-l păstrăm ca pe o dovadă a ştiinţei noastre! 

Porunciră străjilor să ridice nasturele pentru a-l pune într-o 
vitrină a castelului. 

Împăratul se pregăti de război, dar pentru că din nici o parte nu 
venea nici un semn, dușmanul nerăspunzind în nici un fel, străjile 
mă aduseră din nou in fata împăratului. Împăratul spuse: 

— Moartea e singura pedeapsă pentru un nasture pierdut de la 
haină. 

M-am gîndit mult la clipa execuţiei, fără să cred că acest lucru se 
poate întîmpla. Veni așteptata zi a execuției. Slujitorii se întrebau 
umblind prin curtea împărăției: 

— Şi zice că-l cheamă Cornitã.... 

— Ce nume e ăsta? 

— O să moară pentru nasture sau va fi iertat? 

Pind una alta eram pe eșafod. Mulțimea mă privea inveselita. 

— Şi zice că-l cheamă Corniţă.... 

— Cînd împărăteasa va face un semn din evantaiul său din pene 
de strut, îl spinzură pe Cornit& sau cum îl cheamă... 

Se făcu o mare liniște. 

— E timpul să ne spui ultima dorință, băiete. 

— Ultima dorință? Dar pentru ce? 

— Se face că nu știe... 

— Ultima mea dorinţă... Ultima mea dorinţă... Să-mi dati 
nasturele căzut înapoi, asta e ultima mea dorinţă... 

Sfetnicii se strinseră, vorbiră între ei apoi spuseră: 

— Această dorință nu se poate îndeplini, pentru că astfel esti 
absolvit de orice vină! 

Începură să bată tobele. Mă gindeam la Severin. Împărăteasa făcu 

un semn cu evantaiul de strut. Eram urcat pentru spînzurătoare. 
Tobele încetară. Dar chiar cu o secundă înainte de a mă spinzura 
de-a binelea, mi se rupse de la haină un alt nasture, rostogolindu-se 
din nou la picioarele împăratului. 

Împăratul înțelese că este un semn rău. Întreaga curte amuti la 
căderea nasturelui, părînd a fi cu mult mai îngrozitor decît primul. 
Din rop cei de față nimeni nu cuteză să ridice nasturele. 

— Mă tem pentru viața mea, spuse încet împăratul. 

Mulțimea era uimită. Cind m-am văzut liber, m-am uitat în jurul 
meu, am coborit, și în tăcere m-am aplecat să ridic nasturele căzut. 
"Toată curtea era uimită de curajul meu. De teamă, nimeni nu mai 
spunea nimic. 

«Ce împărat războinic, pentru un nasture pierdut...» si am plecat. 


Cum am ajuns 
în lumea necunoscută a roboților 
şi mai tîrziu 
m-am urcat 
într-un nor argintiu 

Am stat o clipă şi m-am gindit: ca să ajungi in lumea roboților, pe 
care nu o văzusem pind atunci, trebuie mai întii de toate să ai pistrui. 
Altfel nu se putea. Așa că am intrat în lumea roboților foarte repede, 
numai şi numai pentru că aveam pistrui. Cind intri pentru prima 
dată în această lume a roboților, pare că nimeni nu-ţi aruncă nici 
o privire. 

— Ah, priviţi, priviţi, am auzit un glas, Corniţă s-a rătăcit în lumea 
roboților. 

— Corniţă? Cum așa? 

— S-o fi rătăcit din nou în vreo poveste, pesemene.... 

M-am întors speriat; în jurul meu un mic grup de roboți, părind a 
fi şi ei mai degrabă tot copii. Se jucau, dar jocul lor imi părea cu totul 
altfel decit al celorlalți, pentru că făceau un zgomot ingrozitor, pe 
care ei nici nu-l băgau în seamă. 

— Ce fel de joc este ăsta ? am întrebat cu teamă. 

— Să nu te sperii, imi spuse un roboțel. 

Cu toții semănau unul cu altul atit de bine, incit era greu să-mi dau 
seama cine mi-a vorbit. Păream un biet omulet rătăcit în marea și 
necunoscuta lume a roboților. 

— Ce ştii să faci? m-au întrebat imediat. 

Am stat și m-am gindit. «Oare ce ştiam să fac? 

— Ştiu să mănînc halviță! 

Au început să rid& cu toții, făcînd un zgomot infernal, bătindu-se 
unul pe altul pe umăr. 

— Ştie să mănince halviţă... 

— N-am mai auzit de halviță. 

După cum vedeam, cuvintul ¢halvit® îi distra de minune sau 
poate mi se păruse mie. 

— Şi mai ce știi să faci? 

«Oare ce mai ştiu eu să fac? 

— Am o cheif& cu care pot să deschid orice boboc de trandafir 
încă neînflorit. 

Credeam că am să-i dau gata cu lucrul ăsta. Dar micii roboți nu 
prea erau interesați de așa ceva. 

— Ştiu să iau doctorii... 

— Doctorii ? Dar pentru ce? 

— Cum pentru ce? Ca să ajungi împărat trebuie să iei doctorii, 
am mințit eu. 

— Există doctorii ca să ajungi împărat? 

— Există, cum să nu. 

Lucrul acesta îi incintă pe micii roboți, care și ei ar fi vrut să ajungă, 
într-o zi,impărați sau in orice caz oameni ai curții. Nu auzisem pina 
atunci ca vreun robot să ajungă impărat; roboții rămîn toată viata 
robofi.... 

— As vrea să ajung Robot-impărat.... 

— Cu toții o să fiți, numai dacă luaţi doctorii. 

— Si tu o să ajungi împărat? mă întrebară, aducindu-și aminte 
de doctoriile pe care le luam. 

— Da, într-o bună zi am să ajung împărat. Dar voi ce știți să 
faceţi? 

Voiam să ies într-un tel din încurcătură. Se priviră unul pe altul, 
gindindu-se ce ar trebui să răspundă unui omulet venit din altă 
lume. După zgomotul pe care îl făceau, mi-am dat seama că începu- 
seră să gindească. Citiva inchiseri ochii, pentru a-și aminti mai 
bine ce ştiau să facă. «Nu sint decit nişte mici roboți, asa că nu tre- 
buie să-mi fie teamă de nimic...» Într-adevăr, ce ştiau să facă acești 

mici roboți? Cel mai mare dintre ei imi vorbi în șoaptă: 

— Ştim să rupem petale de flori! 

— Cum rupem cite-o petală, cum adormim. 

— Numai atit? 

Din nou se priviră mirati ca și cînd întrebarea mea ar fi fost nepo- 
trivită pentru ei. Începuseră să se gindească adînc, adînc. Acum știam 
că gindesc după zgomotul din interiorul lor. Pe piepturile micilor 
roboți se aprinse cite un beculet roșu. Asta însemna că ar fi trebuit 
să se grăbească cu răspunsurile, pentru că altfel s-ar fi defectat și 
nimeni nu i-ar mai fi luat în seamă de aici inainte. Unul dintre micii 
roboți se gindise atit de mult, încît începuse să vorbească singur, 
fără nici un rost; din miini îi alunecau mici fulgere, în semn că se 
topea. «Cînd un robot gindeste prea mult, ajunge să explodeze și 
nu mai este nimic de făcuw,mi-am zis pe loc. Abia in cele din urmă 
mi-au răspuns: 


— Cum rupem cite-o petală, cum adormim. 

Era limpede că uitaseră că mi-au spus același lucru cu putin timp 
înainte, dar nu mai aveam curajul să le amintesc asta. Ar fi insemnat 
să-i pun din nou să gindească și cine știe ce s-ar mai fi putut intimpla. 

M-am despărțit de micii mei prieteni. Le-am scris pe o bucată de 
hirtie cuvintul «halviță», ca să-l poată tine minte. Asa încît un pămin- 
tean dacă ar fi venit pe aceste locuri îndepărtate și i-ar fi întilnit pe 
micii roboți, aceștia nu ar fi pronunţat decit cuvintul «halviță» si el 
și-ar fi dat seama că cineva, un om, mai trecuse pe aici. 

Aș fi vrut să văd întreaga lume a roboților despre care aflasem 
atitea lucruri. Am plecat mai departe. Pe o bancă în lumina soarelui 
stăteau citiva roboti-pensionari. Se vedea că sint pensionari după 
firele electrice care tremurau în clipa în care incepeau să vorbească 
sau să citească ziarul de dimineață. 

Pretutindeni erau statui ale marilor roboți din alte timpuri. Cu 
greu îi puteam recunoaște: războinici, învățați... Pe o alee trecea 
un bătrin robot ingindurat. Îmi spuse: 

— Corniţă, pentru că asa am aflat că te cheamă, știi care e cea mai 


mare descoperire a mea? 


— Sinteţi profesor? 


— Da. 

— Care este? 

— Cea mai mare descoperire a mea este că toată această rouă,pe 
care o vezi si care se pierde în fiecare dimineaţă, trebuie s-o stringem 
în plicuri albastre... 

— Şi cu plicurile ce facem? 

— Le păstrăm pind la adinci batrineti! 

L-am privit cu admirație. Dar tocmai atunci am văzut că deasupra 
sa se învirtea tot timpul o libelulă. L-am întrebat pentru ce asta, 
ce rost are o libelulă mereu deasupra capului său pentru că așa ceva 
nu mai văzusem. 

— Este inspiratoarea marilor mele proiecte... Uite, am putea 
iriga tot ținutul numai și numai cu ajutorul lebedelor care să tragă 
după ele, în fiecare dimineaţă, toate riurile și fluviile. 

— Asta e adevărat, am recunoscut. 

— Sau mai putem face mari plantaţii de păpădie... Nu știu cum 
să-ți spun, dar toată biblioteca mea miroase a foi de dafin Asa că-ți 

L-am lăsat în urmă pe bătrinul robot cu gindul de a privi la tot ce 
intilneam în calea mea. Deasupra suus pluteau nori mari, liniștiți, 
de nailon, pesemne o invenţie a bătrinului profesor. Undeva o 
floare-robot se defectase, un polițist era cu totul stinjenit deoarece 
o frunză căzuse pe şosea, chiar la picioarele sale, şi încurcase toată 
circulaţia. Tusi o dată atit de puternic, incit pe loc se opri întreaga 
circulaţie. De fapt, cum mi-am dat seama, numai astfel dirija circula- 
fia, tușind și strănutind tot timpul. 

Seara incepuse să se lase peste întreaga lume a roboților. Era o 
seară de vară liniștită, în care roboții se întorceau acasă, direct din 
cosmos. Zi de zi lucrau undeva departe de casă, în locurile în care se 
defecta vreo planetă sau vreun nor. Cind un robot se întoarce acasă, 
el se șterge mai întîi la usa casei sale de pulberea stelară, adusă din 
locurile cele mai îndepărtate. Luna apăruse pe cer și părea şi ea un 
cap de robot. Era destul de tirziu pentru un copil rătăcit în lumea 
roboților. Indragostitii-roboti mai întirziau prin oraș; îi recunosteai 
după felul in care se priveau îndelung, intelegindu-se parcă din 
priviri, în timp ce inimile lor mecanice băteau în piept cu putere. 

Mă întrebam cum trebuie să arate o lacrimă de robot? 

Cum stăteam așa, am văzut de la depărtare luminile casei mele. 
Nu mă înșelam. Trebuia cu orice pret să mă întorc. Am rupt o garoa- 
fă cu gindul că poate în felul acesta aș putea ajunge de îndată acasă. 
Dar nu se întimplă nimic. «Ce trebuie să fac atunci > Luminile casei 
se vedeau foarte bine, nu mai răminea decit să vreau să mă întorc. 
Numai că distanța era prea mare ca să pot ajunge pe jos pind acolo. 
Cum citisem undeva, am aruncat o batistă în urma mea, să văd ce 
are să se intimple. Batista căzu أو‎ se prefăcu într-un nor argintiu. 
Am făcut citeva semne de despărțire, m-am suit uşor în norul argin- 
tiu... O clipă mi-a părut rău de plecarea mea, dar trebuia să ajung 
acasă. Era și așa foarte tirziu. 


Cum trebuia 
să se sfirșească 
o poveste sau 
cîte ceva despre 

caleaşca cu 

care m-am întors 


Îmi părea că am ajuns la capătul unei călătorii in care văzusem 
atitea și atitea lucruri. În drum spre casă, craii și prinții îmi făceau 
semne din mină, în urma mea răminea un castel, apoi încă unul. 


— Ce fel de caleașcă e aceasta? am întrebat pe un slujitor 

Am plecat doar din lumea roboților într-un nor argintiu... 

— E o caleașcă cu ferestre mici, din coji de nucă. 

— Toată caleașca miroase a iasomie? 

— "Toată, Cornitã. 

— Atunci e bine. Nimeni din cei de-acasă n-o să simtă pe unde 
am fost. Mirosul de iasomie o să le facă bine. 

Pe scărița calestii tocmai mă saluta omul care se rătăcise într-o 
oglindă. 

— E caleasca ta, Corniţă, pentru tine am adus-o. 

— Ah, vă mulțumesc, altfel nu aș fi ajuns acasă niciodată. 

lepurii fugeau înaintea calestii mele, zmeii chiuiau, împărații și 
sfetnicii îmi arătau drumul. 

— Ce se vede acolo? am întrebat... 

— Căpcăunii se joacă cu confetii... 

Balaurul cu frică pentru firiitul greierilor mă însoțea ca un bun 
prieten. Arcașii multor împărați îmi trimiteau săgeți din poleială, 
în amintirea locurilor prin care trecusem În urma mea era un întreg 
convoi, în semn că povestea se terminase chiar în acea noapte în care 


mă rătăcisem într-o poveste atit de lungă. Întreg drumul era luminat 
de păpădiile care-și trimiteau noaptea luminile lor palide. Inaintam 
printre atiția prieteni, prin mulțimea aceea. Panglici de toate culorile 
acopereau întreaga caleaşcă. Cu toții mă recunoșteau amintindu-și 
faptele prin care trecusem cu adevărat sau prin care mi se păruse 
că ar fi fost cu puţină să se intimple. 

Alaiul creștea cu alti și alți cunoscuți si necunoscuţi curioși de a 
şti peripetiile prin care trecusem. 

— Bine, dar nu e altul decit Com, 

— Cel care şi-a pierdut nasturele de la haină și apoi... 

“Trebuia să-i salut pe fiecare printr-o mică plecăciune, in semn de 
mulțumire pentru tot ce făcuseră pentru mine în tot acest timp. 
Cind caleașca era aproape gata de plecare, am văzut pe un cimp 
înflorit pe micuța Severin. Incerca să rupă un mărăcine. Abia am 
putut să strig: 

— Severin, nu rupe mărăcinele....O să fie furtună și nu o să mai 
pot pleca.... 

tza. ui aaa aaa acea 
despărțire. 

— Hei, dar ce se vede acolo... 

— A, e tot căpcăunul... 

— Şi ce face? am întrebat. 

— Stringe în braţe nori ca să-și arate puterea. 

Am urcat în mica mea caleașcă și am plecat. Piticii imi luminau 
drumul cu micile lor felinare. Tot ce mi se întimplase trebuia povestit 
de îndată, pentru că totul era adevărat. De-abia cind am reușit să 
cobor din caleașcă am văzut că pe spatele caleștii mele scria cu litere 
mari că povestea se sfirsise... 

Cuprins 


Cum m-a rătăcit într-o poveste 
sau a fost odată ca niciodată 
3 
Cum m-a întîlnit cu un om 
care s-a rătăcit într-o oglindă 
H 
Cum am rămas în mină 
cu o suvitd din părul împăratului 
15 


Cum am mințit 
preschimbindu-mă într-un fulg de zăpadă 
22 


Cum am încercat să descriu o grădină, 
un bătrin grădinar cu pipă 
şi alte intimplari vesele de tot 
27 
Cum am ajuns într-o scorbură, 
dar mai bine 
să povestesc de la început 
34 

Cum a coborit Prinţul cel frumos 
într-un boboc de trandafir 
42 
Cum m-am întilnit cu frumoasa Severin 
și am lăsat firimituri de piine pentru fantome 
48 


Cum am intrat în cele trei mari palate 
ale iernii, făcîndu-ne cîte un nod la batistă 
54 
Cum am ajuns in fața unor urme necunoscute 
pind la un batrin care 
abia culesese un coşulet de gutui 
59 


Cum am crescut un zmeu 
cu ceai de musetel 
62 
Cum am plecat 
în căutarea unui nasture pierdut 
și mi-am spus ultima dorință 
66 


Cum am ajuns 

în lumea necunoscută a roboților 
și mai tîrziu 

m-am urcat Ve nor argintiu 


Cum trebuie să se sfirșească o poveste 
sau cite ceva despre 
caleașca cu care m-am întors 
76 

